خنکانی گەنجێکی کورد لە فەرەنسا\nسێ مانگ پێش ئێستا نەوجەوانێکی خەڵکی هەولێر لە فەرەنسا "خۆی دەکوژێت". باڵیۆزخانەی عێراق بە لایەنی پەیوەندیداری حکومەتی فەرەنسایان گوتووە، ئەو گەنجە کەسوکاری نییە، ئەوانیش لە فەرەنسا بەخاکیانسپاردووە.\nهێدی نەبەز عوسمان، تەمەن 17 ساڵ چوار مانگ پێش ئێستا دەچێتە فەرەنسا، سەرەتا بە تەلەفۆن چەندینجار لەگەڵ خانەوادەکەی قسەی کردووە، بەڵام لە رۆژی 28-9-2017ـەوە پەیوەندی بە ماڵەوە نامێنێت و لەو کاتەشەوە خێزانەکەی هیچ دەنگوباسێکی نازانن.\nباوکی هێدی بە رووداوی راگەیاند، ئەو کاتانەی قسەی لەگەڵ کوڕەکەی کردووە، پێیگوتووە "ژیانی خۆشە و دەستیکردووە بە خوێندن، بەڵام لەناکاودا هیچ سۆراغی نەماوە".\nلەبارەی ئەوەی دەگوترێت کوڕەکەی خۆی کوشتووە، باوکی هێدی دەڵێت "رۆژانە قسەم لەگەڵ هێدی دەکرد، دڵی خۆش بوو لە فەرەنسا، حکومەت پارەی پێدەدا، هیچ کێشەیەکی دەروونیشی نەبوو".\nدوای ماوەیەک لە پچڕانی پەیوەندی لەگەڵ کوڕەکەی، نەبەز عوسمان داوا لە گەنجێکی خزمی خۆی دەکات، کە دانیشتووی ئیتاڵیایە سۆراغی هێدی بکات. دانا ساڵح دەچێتە فەرەنسا لەوێ پۆلیسی فەرەنسا پێیگوتووە هێدی خۆی کوشتووە و هەر لەوێش بەخاکسپێردراوە.\nدانا ساڵح دەڵێت، لە فەرەنسا پێیانگوتووە باڵیۆزخانەی عێراقیان لە خۆکوشتنی ئەو نەوجەوانە ئاگادارکردووەتەوە و گوتوویانە خەڵکی هەولێرە. لە وەڵامدا باڵیۆزخانەی عێراق بە فەرەنسایان گوتووە "ئەو نەوجەوانە کەسوکاری نییە و هەر لەو شارەی کە خۆی کوشتووە، بەخاکیبسپێرن".\nدانا ساڵح ئامۆزای نەبەز عوسمانی باوکی هێدییە، لەسەر داوای باوکی بەدوای کەیسەکەدا رۆیشتووە، ئەو دەڵێت، هێدی لەسەر پردێک خۆی فڕێداوەتەوە خوارەوە و خۆی کوشتووە.\nدانا ساڵح ئاماژە بەوە دەکات، باڵیۆزخانەی عێراقی لە پاریس ئاگادارکردووەتەوە لەو کەیسە، بەڵام پێیانگوتووە ئەوان زانیارییان لەبارەی ئەو کەسە نییە.\nنەزهەت حوسێن، بەرپرسی بەشی پەنابەران و رەوەندی کوردی لە بەڕێوەبەرایەتی کۆچ و کۆچبەران دەڵێت، هەرچەندە ئەو گەنجە بەخاکسپێردراوە، بەڵام دەتوانرێت تەرمەکەی بگەڕێندرێتەوە، بەڵام نازانرێ چەند کاتی دەوێت.\nنەزهەت حوسێن دەڵێت، لە ساڵی 2015ـەوە 191 تەرم گەڕێندراوەتە هەر پێنج پارێزگاکەی کوردستان.\nعەلی دۆڵەمەڕی، نوێنەری حکومەتی هەرێمی کوردستان لە فەرەنسا دەڵێت، دەبێ خانەوادەی هێدی لەڕێگەی کونسوڵخانەی فەرەنساوە داوایەک پێشکەش بکەن بۆ گەڕاندنەوەی تەرمەکە و تەنیا خانەوادەکەی دەتوانن ئەو کارە بکەن، ئەو پرسەش کاتی زۆر و بڕە پارەی زۆریشی دەوێت.


هەڤاڵنامە: پێشنیارێک بۆ بە وەزیر خانەنشینکراوەکان\nبەگوێرەی زانیاری بڵاوکراوە لە ژمارەی ٦٨٦ی ٨-١٢-٢٠١٠ ی رۆژنامەی هاوڵاتی پارتی و یەکێتی تا هەنووکە ٩٦٠ کەسیان لە بەرپرسان و کادیرانی خۆیان بەپلەی وەزیر خانەنشین کردووە! داخۆ دەبێت چەند وەزیری خانەنشینی تری حیزبەکانی دیکە هەبن، خۆ باسی بەرێوەبەری گشتیش هەرناکەین، دڵنیام دوو سێ ئەوەندەی وەزیرەکانن.\nگەلۆ دەزانن موچەی ئەو هەموو وەزیرە چەندە؟ ملیۆنان دۆلارە لە مانگێکدا ! هەمووشی لە سەر حیسابی من و تۆ و ئەو خەڵکە هەژارە. گەلۆ دەزانن هیچ وڵاتێکی دونیا هێندەی هەرێمی کوردستان وەزیری خانەنشینی نییە؟\nبەبڕوای من ئەم کردارەی دەسەڵات هەر ناوێکی لێبنێین و هەر شیکردنەوەیەکی بۆ بکەین، دواجار ئەوەمان پێدەڵێت کە دەسەڵاتداران جگە لەخۆیان و کەس و کار و ژن و منداڵیان، بەهیچ شێوەیەک لەبیری میللەتدانین. ئەوەمان پێدەڵێت دەسەڵاتدارانی کوردستان سامانی گشتی وەک سامانی بنەماڵە و پارتەکانی خۆیان دەبینن و ماماڵەی پێوەدەکەن و میللەتیش چش! دەنا لە کوێی دنیا هەبووە دەسەڵات ئەوەندە بێباک بێت لە میللەت و حیسابیان بۆ نەکات و بە ئارەزووی خۆی یاری بە سەرو سامانیانەوە بکات!\nلە کوێی دنیا هەبووە لەماوەی چەند ساڵێکدا نزیکەی هەزار کەس بە وەزیر خانەنشین بکرێن، بەبێ ئەوەی وەزیر بووبن یان فەرمانبەری دەوڵەت بووبن؟ ئاخر وا بڕوا دوای دە ساڵی دیکە پارتی و یەکێتی هەموو بەرپرس و کادیر و ئەندانە پلە بەرزەکانیان دەکەنە وەزیر و ئەوکاتە دەبێت بودجەی کوردستان بخرێتە گیرفانە قوڵەکانی ئەوانەوە.\nئەوەی جێگای سەرنجە لەو ١٩ کەسەی ئەمجارە خانەنشین کراون هی وای تێدایە یەک رۆژ فەرمانبەری حکومەت نەبووە، یان تێیدایە تەمەنی لەخوار ٣٠ ساڵەوەیە! زۆربەیان تەمەنی خانەنشینی نایانگرێتەوە.\nبیانووی حکومەت بۆ ئەو بڕیارە رێزگرتنە لە خەبات و ماندووبوونی ئەو کەسانە، من نازانم دەبێت ماندووبوون و خەباتی ئەوانە چیبێت، جگە لەوەی هەندێکیان پاڵەوان یان منداڵ و کەسوکاری پاڵەوانانی شەڕی ناوخۆن! ئەمە جگە لەوەی لە ئەوروپا گەورەبوون یان ئەگەر لە کوردستانیش ژیابن خۆشترین ژیانیان هەبووە و تەنها مەگەر لە خۆشگوزەرانی و پیاسەو رابواردندا ماندوو بووبن.\nئەم بڕیارەی حکومەت ئەگەر بەگوێرەی یاساش درابێ، بریاڕێکی نا یاساییە بە مانا جەوهەریەکەی یاخود فێڵێکی یاساییە، ئاخر یاسا بۆ خزمەتی مرۆڤایەتییە، نەک بۆ ئەوەی پارتە دەسەڵاتدارەکان بەرپرس و ژن و منداڵی بەرپرسەکان بە وەزیر و بەرێوەبەری گشتی پێ خانەنشین بکەن.\nسەرۆک و بەرپرسانی حکومەت بۆ ئەوە هەڵبژێردراون و سوێندیان خواردووە بەرگری لە ماف و بەرژەوەندی گشتی هاوڵاتیان بکەن، نەک بۆ ئەوەی ماف و بەرژەوەندی گشتی بخەنە ژێرپێیانەوە، وەک ئەوەی سەرۆکی حکومەت بەو بڕیارەی کردوویەتی.\nمن دڵنیام ئەم بڕیارە نابەجێیانە لە تۆماری ئیداری هیچ وڵاتێکی دیموکراتی و نیمچە دیموکراتی دەست ناکەوێت، مەگەر تەنها لە وڵاتە زۆر دیکتاتۆرەکان.\nلە کۆتاییدا پێشنیار دەکەم بۆ ئەو گشتە وەزیرە خانەنشین کراوانە، بۆ خۆیان رێکخراوی یەکێتی وەزیرانی خانەنشینکراوی کوردستان دروست بکەن، چونکە ژمارەیان زۆرەو لە زۆربوونیشدان! بۆ ئەوەی بەرگری لە مافی خوراوی خۆیان بکەن و هەوڵ بدەن بۆ دابین کردنی سەرجەم مافەکانیان، چونکە بەڕاستی هەقی ماندووبوونی خۆیان وەرنەگرتووەو میللەت قەرزاری ئەوانە!\nلە ژمارە ٦٨٨ ی چوارشەممە ١٥-١٢-٢٠١٠ ی رۆژنامەی هاوڵاتی،بڵاوکراوەتەوە.\nنێردراوە لە لایەن Heval Nezhad at 9:52 AM


هەڵەكانی دروستبوونی ڕوداوی هاتوچۆ لەكاتی گەشت و سەیراندا، بزانە\nkurdiu 7 07/03/2020 - 16:16 هەواڵ/ئۆتۆمبێل\nزۆرێك لەو هۆكارانەی كە دەبنە هۆی ڕوداوی دڵتەزێن دەگەڕێتەوە بۆ خێرایی زیادو گرنگی نەدان بەپێشڕەویكردنی نایاسایی و گرنگی نەدان بەڕەوتی ڕێگەوبان لەهەبوونی پێچاوپێچەكاندا، ئەو ئەگەرانەی لەبەردەمدان، تێبینی نەكردنی هەڵدێرەكان و بەسەركەشی لێخوڕینی ئۆتۆمبێل و هەروەها بەكارهێنانی مادە هۆشبەرەكان، بەڕادەیەك كە لەڕێژەی دیاریكراو زیاتر بێت، سەرقاڵ بوونی شۆفێر بەسەرنشینەكان و هەروەها كاریگەری دەنگی میوزیك و گۆرانی بەرز، یاخود بەكارهێنانی مۆبایل و سەرقاڵ بوون بەئامێرەكانی پەیوەندی.\nنابێت شۆفێر لەكاتی لێخوڕینی ئۆتۆمبێلدا، گرنگی تەواو بدات و تەركیز بخاتە سەر ئەو ئۆتۆمبێلانەی لەگەڵیدا سەیران دەكەن بەچاوەڕوانیكردنیان یاخود گرنگیدان بەئاوێنە تەنها بەئۆتۆمبێلەكانی هاوڕێی، بەڵكو دەبێت گرنگیبدات بەشەقامەكەو شێوازی لێخوڕینی ئۆتۆمبێلەكە.\nسەرقاڵ بوون بەبەكارهێنانی جگەرە، چونكە هەندێكجار كەوتنە خوارەوەی ئاگری جگەرە هۆكاربووە بۆ دروستبوونی ڕووداوو بێ ئاگایی شۆفێر لەشەقام ڕێگەوبانەكان.\nگرنگیدان بەباری دەروونی شۆفێر لەماندووبون كە ئەگەر رێگاكە دوورودرێژ بوو، لابداتە دەستە ڕاستی شەقامەكە، بەشێوەیەكی گونجاو تائەوكاتەی ماندووبوونی دەردەچێت، چونكە دەبێت ئەوە لەبیر نەكات بۆ گەشت چووەو كاری بەپەلەی نییە.\nڕاگرتنی ئۆتۆمبێلەكان بەشێوەیەك كە ئاستەنگ بۆ شەقامەكە دروست نەكات، دووربێت لەڕێڕەوی وەستانی ناچاری، واتە كەمترین ماوە دەبێت 15 مەتر لەشەقامەكەوە دوور بێت.\nگرنگیدان بەو شوێنەی كە لێی دادەنیشن و پشوو دەدەن، دووربێت لەشەقامەكەوە بەجۆرێك كە منداڵ لەكاتی یاریكردن پارێزراو بێت لەڕێڕەوی سەرەكی، پێویستیشە بەردەوام لەلایەن بەخێوكەرەكانەوە چاودێری بكرێت.\nكەرەستەكانی ئاگركردنەوە پێویستە دووربێت لەئۆتۆمبێلەكەوە بۆ پاراستنی ئۆتۆمبێل و گەشتیارەكان، لەئەگەرەكانی دروستبوونی ڕەشەباو فرێدانی ئاگر بۆ ئۆتۆمبێل.\nسەرجەم ئەو پاشماوەو خاشاكانەی دەمێنێتەوە، پێویستە كۆبكرێنەووەو بخرێنە نایلۆنی تایبەتەوە ببردرێنە شوێنی تایبەت، بۆئەوەی لەكاتی تێپەڕینی ئۆتۆمبێلەكانی خزمەتگوزاریدا كۆبكرێنەوە، بەوەش ڕێز لەژینگەو سروشتی ناوچەكەمان دەگرین.\nلەكاتی گەڕانەوە لەگەشت و سەیران، تێبینیكردنی كۆكردنەوەی كەرەستەكان بەشێوەیەكی ڕێكوپێك بەوپێیە لەیەكەمجاردا باركراوە، گرنگیدان بەڕیزبەندی ئۆتۆمبێلەكان لەكاتی گەڕانەوە، بۆئەوەی لەكاتی تێپەڕاندنی هەڵەدا پێشێلی مافی ئەو ئۆتۆمبێلانە نەكەیت كە لەڕیزبەندیدا وەستاون بۆ تێپەڕبوون، یاخود بەكارهێنانی شوێنی وەستانی ناچاری كە شەقامی گڵ دەگرێتەوە، چونكە جگە لەوەی ئاستەنگ دەخاتە بەردەم ئۆتۆمبێلەكان، ڕێگری لەرۆیشتنی ریزبەندیەكە دەكات و لەهەمانكاتدا كارێكی ناشارستانییە لەكاتێكدا ئەو خۆڵ و تۆزە جارێكی تر دەچێتەوە بۆ گەشتیارەكانی تر كە وەستاون، هەم ژینگەكەش تۆزو خۆڵاوی دەكات.\nفڕێنەدانی هیچ كەرەستەیەكی وەك قوتوو، یاخود شوشە، لەجامی ئۆتۆمبێلەكانەوە كە ڕەنگە جگە لەپیسكردنی ژینگە، هۆكارێك بن بۆ دروستبوونی ڕووداو.\nئەگەر ڕووداوێك یان هەر گرفتێك دروست ببێت لەشەقامەكە، تۆش هۆكار مەبە لەدروستكردنی ئاستەنگی زیاتر.\nئەگەر خوانەخواستە هەر ئاگرێك لەئۆتۆمبێلەكەت كەوتەوە، یەكەم كارت پێویستە بڕینی ئاگری ئۆتۆمبێلەكەت بێت، واتە ئۆتۆمبێلەكەت بكوژێنەرەوە، چونكە بەمە ڕێگری دەكەیت لەچوونی بەنزینی بۆ ئاگرەكەو تەشەنەسەندنی.


هەنگاوەكانی دوای تێپەڕاندنی بودجەی 2018 – Knwe.org\nسەرەکی » راپۆرت » هەنگاوەكانی دوای تێپەڕاندنی بودجەی 2018\nلە دەستووری عیراقدا دابەشكردنی داهات لەسەر بنەمای ژمارەی دانیشتووانە\nكاوە عەزیز حەمە\nبۆ یەكەمجار دوای 15 ساڵ، پەرلەمانی عیراق بەبێ گوێدانە داخوازیی كوردو سوننەو تەوافق كردنی نێوان پێكهاتە سەرەكییەكان، بودجەی 2018ی تێپەڕاند. بۆ یەكەمجارە لەماوەی 15 ساڵدا دوای رووخانی سەدام، پشكی كورد لەبودجەی عیراقدا كەمتربێت لە 17%، ئەوەش نیگەرانی‌و توڕەیی لایەنە سیاسییەكانی كوردستانی بەدوای خۆیدا هێنا، هەندێك پێیانوایە ئەم هەڵسوكەوتەی لایەنە سیاسییەكانی عیراق یان زۆرینەی شیعە بەرامبەر كورد، درێژەی لێكەوتەو دەرەنجامەكانی ریفراندۆمەكەی كوردستانە، هەندێكیش پێیانوایە دەرەنجامی عینادی‌و ملنەدانی بەشێك لەسەركردایەتیی كوردە بۆ ئامۆژگاری‌و قسەی دۆستانی كورد.\nهیچ ئامارێك لەبەردەستدا نییە\nلەدەستووری عیراقیشدا پرسی دابەشكردنی داهاتی عیراق لەسەر بنەمای ژمارەی دانیشتووان دەستنیشانكراوە، لەبەرئەوەی هیچ ئامارێكی ورد سەبارەت بەژمارەی دانیشتووانی عیراق‌و پارێزگاكانی عیراق بەگشتی بەردەست نەبووە، لە 2005 رێككەوتنێك لەنێوان سەركردایەتیی كوردستان‌و ئەیاد عەلاوی سەرۆك وەزیرانی ئەوكاتی عیراقدا كراو بڕی 17% لەپشكی بودجەی گشتیی عیراق بۆ هەرێمی كوردستان دیاریكرا، بەو مەرجەی تا ئەوكاتەی سەرژمێریی گشتیی لەعیراقدا دەكرێت، ئەم رێژەیە لەبودجەی عیراق كاریپێكراوە تا پەسندكردنی بودجەی 2017 لەعیراق، بەڵام بۆ ئەمساڵ ئەو نەریتە شكێنراو بەبێ گوێدانە كوردو خواستی خەڵكی كوردستان ئەو بڕە زۆر كەمكرایەوە.\nشێخ محەمەد سائیب: نوێنەرانی هەرێم دەتوانن داوا پێشكەشی دادگای فیدرالی بكەن\nرەنگە پرسیار بكرێت كە كورد دەتوانێت لەڕێی دادگای فیدراڵییەوە گازندەو سكاڵای خۆی پێشكەشبكات بۆ هەڵوەشاندنەوەی دانانی بەشی كوردستان لەبودجەی عیراق بە كەمتر 13%؟ لەوبارەیەوە، شێخ محەمەد سائیب ئەندامی دادگای فیدرالی بەكوردستانی نوێی راگەیاند: لەدەستووری عیراقدا دابەشكردنی داهاتی عیراق لەسەر بنەمای ژمارەی دانیشتوانە. وتیشی: ئەوەی لەپەرلەمانی عیراق بڕیاری لێدراوە، پێویستە سەرەتا لەڕۆژنامەدا بەڕەسمی بڵاوبكرێتەوە، دواتر نوێنەرانی هەرێمی كوردستان دەتوانن داوا پێشكەشی دادگای فیدرالی بكەن، ئێمەش وەڵامی داواكەیان دەدەینەوە، ئەوە رێكاری قانوونییە ئەگەر هەر كەس‌و لایەنێك دەیەوێت لەلایەن دادگای فیدرالییەوە یەكلایی بكرێتەوە.\nهەرێم كەمال ئاغا: پێویستبوو كورد دوو كاری سەرەكی بكردایە\nلەلایەكی دیكەوە، هەرێم كەمال ئاغا ئەندامی سەركردایەتیی (ی.ن.ك) روونیكردەوە كە پێویستبوو چەند ساڵە كورد دوو كاری سەرەكی بكردایە، یەكەمیان پێداگریی لەسەر سەرژمێریی گشتیی دانیشتوانی عیراق كردبا، ئەوە بەشێك لەكێشەكانی كوردی بەلادادەخست، بەتایبەت ئەوەی پەیوەندیی بەپشكی هەرێمی كوردستانەوە لەبەغدا هەیە، هەروەها ئامارو سەرژمێریی؛ كاریگەریی گەورەی لەسەر جێبەجێكردن‌و یەكلاییكردنەوەی ناوچە دابڕێنراوەكان دەبوو، هەروەك وەك بەشێك لەهەنگاوەكانی جێبەجێكردنی ماددەی 140دا هاتووە، وتیشی: پێویستبوو هەنگاوی دووەم كار بۆ دەركردنی قانوونی نەوت‌و گاز لەپەرلەمانی عیراق كرابا، كە بەشێك لەكێشە ئاڵۆزەكانی نێوان هەرێم‌و بەغدای چارەدەكرد.\nمەلا قادر: لێكدانەوەمان بۆ لێكەوتەو دەرەنجامەكان هەبێت\nچەند رۆژێكە بەهۆی دانەنانی 17%ی بەشی كوردستان لەبودجەی عیراق، بەشێك لە پەرلەمانتاران‌و لێپرسراوانی كوردستان باسی ئەگەری خۆكێشانەوەی كورد لەپرۆسەی سیاسیی عیراق دەكەن، مەلا قادر ئەندامی پەرلەمانی عیراق لەلیستی یەكێتی، جەختیكردەوە كە خۆكێشانەوە لەپرۆسەی سیاسیی عیراق هەڵەیەكی گەورەیەو نابێت دوای ریفراندۆم هەڵەیەكی دیكە بكەین، كە ئەوەندەی دیكە ماڵویرانی بۆ كورد بهێنێت، ئەو وتی: بۆ هەر هەنگاوێك لەوبارەوە پێویست دەكات ئێمە خۆمان ئامادەی ئەو بڕیارەبین، لێكدانەوەمان بۆ لێكەوتەو دەرەنجامەكانی هەبێت، نەك وەك پرۆسەی ریفراندۆم، لاملی بكەین‌و دواتر دەرەنجامەكانی كارەسات بەدوایخۆیدا بێنێت، وتیشی: ئەو دۆست‌و پشتیوانانەی ئێستا ماون‌و بەردەوامن لەپشتیوانیی كورد بەجۆرێك لەجۆرەكان، لەگەڵ كشانەوەی كورد لەپرۆسەی سیاسیی عیراقدا نین، بۆیە نابێت كورد هەڵەی وا گەورە بكات.\nریفراندۆمی كوردستان لە25ی ئەیلولی رابردوودا، پێشوەختە جگە لەناڕەزایی‌و جیاوازیی بۆچوونی لایەنە سیاسییەكان لەناوخۆو هاوكات دۆستانی كورد زۆر دژی ئەو پڕۆژەیە بوون، سەرەنجام بەچەند رۆژێك دوای ریفراندۆم، دەروازەكانی كوردستان بەڕووی خەڵكی كوردستاندا داخران‌و فڕۆكەخانەكان لەلایەن بەغداوە لەكارخران‌و گوشارێكی زۆر توند كەوتەسەر كوردو زیانێكی ئێجگار گەورەی بەدوایخۆیدا هێنا.\nنەوزاد رەسوڵ: با یەكدەنگ بین و پلانی خۆمانمان هەبێت\nنەوزاد رەسوڵ ئەندامی پەرلەمانی عیراق روونیكردەوە كە ناوماڵی كورد زۆر پەرتەوازەیە، ئێستا كارت‌و فاكتەری ئەوتۆ لەدەستدا نین تاوەكو بتوانین هەنگاوێك بنێین ببێتە گوشار بەسەر بەغداوە، روونیكردەوە كە هەنگاوی كشانەوە هەنگاوێكی هەڵەیە، لەبری خۆكێشانەوە لەبەغدا، با یەكدەنگ بین‌و پلانی خۆمانمان هەبێت‌و لەنێوان خۆماندا تەوافق‌و رێككەوتن بكەین، ئەوە هێزێكی گەورە دەداتەوە بەكورد، دواتر لەگەڵ دۆستانمان هەوڵبدەین ئەوەی لەخزمەت خەڵكیدایە بیكەینە پڕۆژەو كاری لەسەر بكەین.


ئه‌نجومه‌نى وه‌زیران له‌دانیشتنى سازكراوى له‌پارێزگاى به‌سڕه ژماره‌یه‌ك بڕیارى ده‌ركرد\nالأربعاء 15 تموز 2020 - 12:41\nئه‌نجومه‌نی وه‌زیران ، له‌كۆبونه‌وه‌ی ئه‌مڕۆیدا كه له‌پارێزگای به‌سڕه ئه‌نجامدرا ژماره‌یه‌ك بڕیاری ده‌ركرد و جه‌ختی له‌سه‌ر گرنگیدانی ته‌واو به پارێزگای به‌سڕه كرده‌وه، پارێزگاری شارەکەی راسپاردوه موچه‌ی 30 هه‌زار هاوڵاتی به‌سره خه‌رج بكات.\nبه‌گوێره‌ی راگه‌یه‌ندراوێكی راگه‌یاندنی سه‌رۆك وه‌زیران،كه‌ده‌ستى ئاژانسى هه‌واڵى عێراقى(اه‌ع)كه‌وتووه، ئه‌مڕۆ كۆبونه‌وه‌ی ژماره 10ی ئه‌نجومه‌نی وه‌زیران له پارێزگای به‌سڕه ئه‌نجامدرا.\nئه‌نجومه‌نی وه‌زیران، له‌كۆبونه‌وه‌كه‌دا ره‌زامه‌ندی ده‌ربڕدراوه له‌سه‌ر له‌سه‌ر چاره‌سه‌ركردنی رێكاره‌كانی خانه‌نشینی، جێبه‌جێكردنی پڕۆژه‌ی ئاوی گه‌وره‌ی به‌سڕه كه یه‌كێكه له‌پرۆژه ستراتیژیه‌كان، هه‌روه‌ها بڕیاردراوه هاوڵاتیانی پارێزگای به‌سڕه به‌شداری پێ بكرێت بۆ كار و چاودێریكردنی پرۆژه‌ی ئاوی شاره‌كه، به‌هه‌ماهه‌نگی له‌گه‌ڵ وه‌زاره‌تی ئاوه‌دانكردنه‌وه و نیشته‌جێكردن و شاره‌وانیه‌كان.\nله‌راگه‌یه‌ندراوه‌كه‌دا ئه‌وه‌ش خراوه‌ته‌ڕو، وه‌زاره‌تی سه‌رچاوه ئاویه‌كان راسپێردراوه به راوێژ له‌گه‌ڵ وه‌زاره‌تی ئاوه‌دانكردنه‌وه و نیشته‌جێكردن و پارێزگای به‌سڕه، پلانێكی بۆ جێبه‌جێكردنی پرۆژه‌ی كه‌ناڵێكی ئاوی، ئه‌وه‌ش دوای پێداچونه‌وه به دیراسه‌كردن و تێچوه‌كه‌ی، وه‌زاره‌تی دارایی و پلاندانان له بودجه‌ی 2021دا بودجه‌ی پێویستی بۆ دابین بكه‌ن.\nله‌به‌شێكی دیكه‌ی راگه‌یه‌ندراوه‌كه‌دا هاتوه، بڕیاردراوه به جێبه‌جێكردنی به‌رنامه‌ی ژێرخانی ئابوری و دابه‌شكردنی زه‌وی نیشته‌جێبون به‌سه‌ر شایسته‌كان له ماوه‌یه‌كی دیاریكراودا له‌لایه‌ن وه‌زاره‌تی ئاودانكردنه‌وه و نیشته‌جێكردن و شاره‌وانیه‌كان به‌سود وه‌رگرتن له‌راوێژكاری له‌گه‌ڵ خانه‌نشینانی پارێزگای به‌سڕه.\nمسته‌فا كازمی له‌و كۆبونه‌وه‌یه‌دا پارێزگاری به‌سڕه‌ی راسپاردوه موچه‌ی 30 هه‌زار هاوڵاتی خه‌رجبكات و بۆ ئه‌و مه‌به‌سته‌ش پاره‌ی پێویستی دابینكردوه، هه‌روه‌ها پرۆژه‌ی ئاوه‌ڕۆی قه‌زای زوبێری ره‌وانه‌ی ئه‌نجومه‌نی وزاری بۆ خزمه‌تگوزاری كردوه تا دیراسه بكرێت و بكرێته راسپارده بۆ ئه‌وه‌ی ده‌نگی له‌سه‌ر بدرێت و بۆ ئه‌و مه‌به‌سته‌ش پارێزگاری به‌سڕه‌ی بانگهێشتی كۆبونه‌وه‌ی ئه‌نجومه‌نی وزاری خزمه‌تگوزاریه كۆمه‌ڵایه‌تیه‌كان كردوه.


باڵیۆزخانه‌ی هیندستان له به‌غدا پێدانی ڤیزای به‌هاوڵاتیانی عێراقی ڕاگرت\nباڵیۆزخانه‌ی هیندستان له به‌غدا به‌پاساوی گرتنه‌به‌ری ڕێوشوێنی ئه‌منی پێدانی ڤیزای به‌هاوڵاتیانی عێراقی ڕاگرت، ئه‌مه‌ش دوای ئه‌وه‌ی هێزه ئه‌منیه‌كانی عێراق به‌ربه‌سته كۆنكرێتیه‌كانی به‌رده‌م باڵیۆزخانه‌كه‌یان هه‌ڵـگرت.\nباڵیۆزخانه‌كه له‌ڕوونكردنه‌وه‌یه‌كدا ئاشكرایكردووه سه‌رجه‌م خزمه‌تگوزاریه‌كانی خۆی ڕاگرتووه له‌ناویشیاندا پیدانی ڤیزا به‌و هاوڵاتیانه‌ی ده‌یانه‌وێت سه‌ردانی ئه‌و وڵاته بكه‌ن، تائه‌وكاته‌ی هێزه ئه‌منیه‌كانی عێراق به‌ربه‌سته كۆنكرێتیه‌كانی ده‌وروبه‌ری باڵیۆزخانه‌كه ده‌گه‌ڕێننه‌وه.\nزه‌ره‌رمه‌ندی یه‌كه‌م له‌و بڕیاره‌ی باڵیۆزخانه‌ی هیندستان له به‌غدا هاوڵاتیانی عێراقین، به‌وپێه‌ی ساڵانه سه‌دان خوێندكاری عێراقی به‌مه‌به‌ستی خوێندن و هه‌زاران هاوڵاتی بۆ چاره‌سه‌ری پزیشكی سه‌ردانی هیندستان ده‌كه‌ن.


ئاژانسی ده نگو باسی کوردستان: گرنگ هەر ئێستا...\nگرنگ هەر ئێستا.\nریسواییەکی دیکە بۆ حکومەتی ئاکەپە..\nمیدیاکانی هۆڵەندا ئێستا ئەم هەوالەیان بلاوکردەوە .\nئیمڕۆ چاوەش ئۆغلو ویستی بچیتە هۆڵەندا لە رۆتردام بەشداری میتینگێکی(کۆبونەوە) جەماوەری بکات ، حکومەتی هۆڵەندا رێگای پێنەدا و بەرەسمی ئەم میتینگەی رەتکردەوە، بۆیە چاوەش ئۆغلو پێش فڕینی بۆ هۆلەندا لە فرۆکەخانە وتی: رێگام بدەن یا نا ، هەردەچم و، کۆبونەوەکە دەکەم. فرۆکەکە فڕی لە ئاسمان بە فرۆکەکانی گوت ناتوانی لە فرۆکەخانەکانی هۆڵەندا بنیشێتەوە..\nئەم ریسوا بوونەی دەوڵەتی تورکیا زۆر گەورەیە ، ئەم ئیجرائاتە وەک ئیجرائاتێک بەرامبەر تیرۆریستان بە کاردەهێنرێت.دەوڵەتی تورکیا ئیدی وەک میحوەری ئیرهاب دەبینرێت.\nلە سویسراش بە هەمان شێوە رێگا نەدرا کۆبونەوەی جەماوەری بۆ ئەندام پەرلەمانێکی ئەردۆگان ببەسترێت.\nErdoğan calls Dutch government 'Nazis' after minister's plane banned from landing\nله لایه‌ن ئاژانسی ده نگو باسی کوردستان ajansknews kl. ۱۲/۲۱/۱۳۹۵ ۰۱:۳۱:۰۰ بعدازظهر


کؤردی پدیا - Decree 49 — Dispossession of the Kurdish population? Commentary on the political implications and economic consequences of a decree\n📊 شؤمارە مەقاڵەل 370,187 | شؤمارە عەسگەل 57,313 | کتاووەل 10,673 | فایل های مرتبط 38,660 | 📼 Video 164 | 🗄 بنچەکەل(سەرکەنی=سرچشمە) 13,577 |\n📕 Decree 49 — Dispossession of the Kurdish population? Commentary on the political implications and economic consequences of a decree | 🏷 ڕزگ(دەسە): کتاووخانە | زبان مقاله: 🇬🇧 English\n🔗 دانلود کتاب: Decree 49 — Dispossession of the Kurdish population? Commentary on the political implications and economic consequences of a decree\n📥 تعداد دانلود: 508 بار\n➕ اێ ڕکؤردە إژ لآ Oct 8 2013 10:33AM أڕا(هاوڕێ باخەوان)\n👁 اێ بەخشە 13,300 گل سئرکریائە(دێینە)\n📕 فایل pdf 1.0.1 362 KB 12 Oct 8 2013 10:33AM هاوڕێ باخەوان\n| زمان دؤرسکردن وەڵگە(پەڕە): 4,462 ثانیه(اێس)


پێویستی خەڵک بە پێغەمبەران: ماڵپەڕی وەڵامەکان\nبیروباوه‌ڕباوەڕبون بە پێغەمبەرانپێویستی خەڵک بە پێغەمبەران\nپێویستی خەڵک بە پێغەمبەران\nئایا پێویستی خەڵک چی یە بەپێغەمبەران ؟\nپێویستی خەڵک بەپێغەمبەران\nپێغەمبەران نێردراوی خودان بۆ بەندەکانی بەڵکو فەرمانەکانی بەخەڵک بگەیەنن ، موژدە بدەن بەوانەی کە گوێڕایەڵیان دەکەن ، و ئاگاداریان بکەنەوە لەسزای خودا گەر سەرپێچیان کرد ، و بەسەرهاتی گەلانی پێشویان بۆ بگێڕنەوە و باسی ئەو سزایانەیان بۆ بکەن کە ڕوو بەڕووی بوونەوە بەهۆی سەرپێچی کردنیان بۆ فەرمانی خودا .\nجا ئەو فەرمان وڕێگری لێ کردنانە ناکرێت عەقڵ بەتەنها درکیان پێ بکات ؛ هەر بۆیە خودا چەند یاسایەکی بۆ داناون وفەرمانی پێ کردوون وڕێگری لەهەندێ شت لێ کردوون ؛ ئەمەش وەک ڕێز گرتنێک لەمرۆڤەکان وپارێزگاری کردن لە بەرژەوەندیەکانیان ؛ چونکە ڕەنگە خەڵک شوێنی هەواو وئارەزوویان بکەون وسنوورەکانی خودا ببەزێنن و مافی کەسانی تر پێ شێل بکەن ، بۆیە حیکمەتی خودا وای خواست هەر ماوەی جارێک پێغەمبەرێکی بۆ دەناردن و فەرمانەکانی خودایان یاد دەخستنەوە و ئاگاداریان دەکردنەوه لەسەرپێچی کردنی ، و ئامۆژگاریان دەکردن و باسی بەسەرهاتی گەلانی پێشویان بۆ دەکردن . .هتد .\nجا دەکرێت بەکورتی پێویستی خەڵک بەپێغەمبەران لەم چەند خاڵەدا کۆ بکەینەوە :\nیەکەم : مرۆڤ لەلایەن خوداوە دروست کراوە ، و پێویستە بیناسێت و بزانێت بۆ دروستی کردووە ، و دوای چی لێ دەکات ، بێگومان مرۆڤ بەتەنها خۆی ناتوانێت ئەمە بکات ، مەگەر لەڕێگای پێغەمبەرانەوە نەبێت ، و ئەو دینەی کە هێناویانە .\nدووەم : مرۆڤ لەجەستە وڕوح پێک هاتووە ، جا خۆراکی لاشە بریتی یە لەخواردن وخواردنەوە ، بەڵام خۆراکی ڕوح ئەوەیە کە دروست کارەکەی خۆی دەس نیشانى دەکات ، کە ئەویش دینێکی ڕاست و دروستە و کردەوەی چاکەیە ، حەتمەن پێغەمبەران دینی ڕاستیان هێناوە و ڕێنوێنی خەڵکیان کردووە بۆ کردەوەی چاکە .\nسێیەم : مرۆڤ بەفیتڕەت و پێکهاتەی دین دارە ، و پێویستی بەدینێکە پەیڕەوی لێ بکات ، جا ئەو دینە دەبێ ڕاست بێت ، بێگومان هیچ ڕێگایەک نی یە بۆ ناسینی دینی ڕاست تەنها ئەو ڕێگایە نەبێت کەئیمان هێنانە بەپێغەمبەران و ئەو دینەی کە هێناویانە .\nچوارەم : مرۆڤ پێویستی بە شتێکە بیگەیەنێت بە ڕەزامەندی خودا و بەهەشتەکەی و خۆشی دوا ڕۆژ ، ئەمانەش بەدەست نایەت تەنها لەڕێگای پێغەمبەرانەوە نەبێت .\nپێنجەم : پێکهاتەی مرۆڤ لاوازە و لەنەفسی خۆیدا چەندین دوژمن هەیە ، جگە لەشەیتان کەدەیەوێ گومڕای بکات ، و هاوەڵی خراپ . .هتد ، بۆیە زۆر پێویستی بەخۆ پاراستن هەیە ، ئەمەش تەنها بەگوێڕایەڵی کردنی پێغەمبەران دەستە بەر دەبێت .\nشەشەم : مرۆڤە وا دروست کراوە بەتەنها ناتوانێ بژی و پێویستی بەدەورو بەر و مامەڵە کردنە لەگەڵیان ، بێگومان لەم کاتەدا پێویستی بەدینێک هەیە ڕێنوێنی بکات و ڕێگای ڕاست و دادپەروەری پێ پیشان بدات ، گەر نا ژیان وەک دارستان و غاباتی لێ دێ ، جا بۆیە پێویستی بەشەرعێکی ڕاست و دروست و دادپەروەر هەیە بۆ پاراستنی مافەکان ،بێگومان ئەوەش بەدەست نایەت تەنها لەڕێگای پێغەمبەرانەوە نەبێت .\nحەوتەم : وەهەروەها مرۆڤ پێویستی بەشتێک هەیە دڵخۆش وئارامی بکات ، و ڕێگاکانی خۆش گوزەرانی پێ پیشان بدات ، ئەمەش هەر لەڕێگای پێغەمبەرانەوە فەراهەم دەبێت .\nسەرچاوە : كتاب الإسلام أصوله ومبادؤه تأليف د. محمد بن عبد الله بن صالح السحيم .\nئایا کەراماتی پیاو چاکان حەقە و بوونی هەیە ؟ جیاوازی نێوان ( النبيِّ) و (الرسول) چی یە ؟ چۆنێتى باوەڕبونمان بە پێغەمبەران درودى خواى گەورەیان لێ بێ شەیتان لەبەهەشت دەرکرا دواتر چۆن توانى قسە لەگەڵ ئادەم بکات و لە خشتەى ببات ؟ عەقیدە و بیرباوەڕی موسوڵمانان سەبارەت بە پێغەمبەر عیسای کوڕی مەریەم\nسەردان: ٧٠٣ بەش: باوەڕبون بە پێغەمبەران\nپرسیاری دواترئاسانی هاتنە نێو ئیسلامەوە و موسڵمان بوونپرسیاری پێشترئادابەکانى خواردن و خواردنەوە


کوردانی بێ دەرەتان لەسەر سنووری ئوتریش داوای یارمەتی دەکەن | Roji Kurd ڕۆژی کورد\nماڵەوە ھەواڵ جیهان کوردانی بێ دەرەتان لەسەر سنووری ئوتریش داوای یارمەتی دەکەن\nکوردانی بێ دەرەتان لەسەر سنووری ئوتریش داوای یارمەتی دەکەن\nبەپێی ڕاگەیێندراوێک کە بزووتنەوەی گۆڕان (حیزبی چەپی کوردی سووریە) لە ڕێکەوتی ٢٣ی فێوریەی ٢٠١٦، بڵاوی کردۆتەوە، ماوەیەکە ئەژمارێک لە کوردانی ڕۆژئاوا لە سنوورەکانی وڵاتی ئوتریش (نەمسا) ماونەتەوە و پۆلیس و ئەرتەشی ئوتریش پێشی بە چوونیان بۆ ناو خاکی وڵاتەکەیان گرتووە.\nبەپێی ئەو راگەیێندراوە کە ڕوو لە سەرجەم ڕێکخراوەکانی مافی مرۆڤ و خێرخوازی بڵاو بۆتەوە، ئەو کوردانە زۆربەیان بنەماڵە و پیر و پەک کەوتە و منداڵن و ئێستا لە ژێر سەرما و سۆڵ و لە دۆخێکی زۆر نالەبارددا دەژین.\nهەروەها بە هۆی سەرما و سۆڵ و بێ دەرەتانی پێویستیان بە هاریکاری و یارمەتی بەلەز هەیە و ڕادەی سەرما و بەفرەکە هێندە تاقەت پڕووکێنە کە ئەو منداڵ و پەک کەوتانە بەرگەی نەگران و پۆلیسی ئوتریش بەردەوامە لەسەر ڕێگرتنی لەو خەڵکە بۆ چوونە ناو خاکی ئوتریش.\nهەروەها داوا لە نەتەوە یەکگرتووەکان و دەوڵەتی ئاڵمانی فیدراڵ دەکات بە هانای ئەو کەسانەوە بچن و لە مردن ڕزگاریان بکەن چونکە ئەو کەسانە لە ترسی مەرگ و شەڕ لە سووریە هەڵاتوون و ژیان و ماڵیان جێهێشتووە.\nبەو بۆنەوە ڕۆژی کوردیش وەک ناوەندێکی وەشانی سەربەخۆی کوردی داوا لەسەرجەم مرۆڤدۆستان و کوردانی دەست ڕۆیشتوو لەمبارەوە دەکات کە هاواری ئەو کەسانە بگەیێنە شوێنی شیاو و پەیوەندیدار تا بە هانایانەوە بچن و لە مەرگ ڕزگاریان بکەن.\nبابەتی پێشووبڵاو بوونەوەی ڤیدیۆیەک لە کوژرانی ئێران و ئەفغانیەکان لە سووریە\nبابەتی دواترڕەفتاری پۆپۆلیستی نوێنەرەکان و ڕژیم لە هەڵبژاردندا


ئه‌عره‌جى:جگه له هێزه عێراقیه‌كان هیچ هێزێكى دیكه له شه‌نگال نامێنێت » پێگەی تۆڕی میدیای عێراقی\nئه‌عره‌جى:جگه له هێزه عێراقیه‌كان هیچ هێزێكى دیكه له شه‌نگال نامێنێت\nقاسم ئه‌عره‌جى راوێژكارى ئاسایشى نیشتمانى،ئه‌مڕۆ سێشه‌ممه،جه‌ختیكرده‌وه جگه له هێزه عێراقیه‌كان هیچ هێزێكى دیكه له شه‌نگال نامێنێت.\nئه‌عره‌جى له میان كۆنگره‌یه‌كى هاوبه‌ش له‌گه‌ڵ رێبه‌ر ئه‌حمه‌د وه‌زیرى ناوخۆى هه‌رێمى كوردستان ،كه په‌یامنێرى ئاژانسى هه‌واڵى عێراقى ئاماده‌ى بوو رونیكرده‌وه" رێكه‌وتنى شه‌نگال هه‌نگاوى باشى ناوه ،و هیچ كێشه‌یه‌ك له ئارادا نیه بۆ جێبه‌جێ نه‌كردنى رێكه‌وتنه‌كه".\nئاماژه‌ى به‌وه‌شكرد"هێچ هێزێگ جگه له خێزه عێراقییه‌كان له شه‌نگال بونى نابێت",\nلای خۆیه‌وه رێبه‌ر ئه‌حمه‌د سوپاسگوزارى خۆى ئاراسته‌ى ئه‌عره‌جى كرد بۆ سه‌ركه‌وتنى ئه‌م رێكه‌وتنه ".\nجه‌ختیكرده‌وه"رێكه‌وتین له‌سه‌ر دامه‌زراندنى قایمقامێكى هاوبه‌ش بۆ شه‌نگال".\nباسی له‌وه‌كرد"ئیداره و به‌رێوه‌بردنى شه‌نگال راده‌ستى دانیشتوانى شه‌نگال ده‌كرێت و به‌زوترین كات رێكه‌وتنه‌كه‌ش ده‌چێته بوارى جێبه‌جێ كردنه‌وه".\nئه‌مڕۆ شاندێكی حکومەت به سه‌رۆكایه‌تی قاسم ئه‌عره‌جی، راویژكاری ئاسایشی نیشتمانی به هاوه‌ڵی جێنین هانس پلاسخارت، نوێنەری نەتەوە یەکگرتووەکان لە عێراق گەیشتنە هەولێر، به‌مه‌به‌ستی دیاریکردنی میکانیزمێك بۆ جێبەجێکردنی رێککەوتنی ئاساییکردنەوەی دۆخی شه‌نگال.


◄ Sonuç: Found 146, page 1 of 15 Items per page: 🗐 1 🗐 5 🗐 10 🗐 25 🗐 50 🗐 100\n📊 10 هەزار پلەی عەمید تا فەریق لەهەرێمی کوردستان هەیە Anket ve istatistik\n📅 Da eklendi Feb 3 2018 9:40AM\n👁 Bu başlık 4,167 defa görüntülendi\nئەندامێکی لیژنەی نەزاهە لەپەرلەمانی کوردستان، ئاشک [ Daha... 👁] ✖ ✖ ✖ 0 0 ✔ 89% ✍ H.B. 3-2-2018 9:40:32\n📊 100 پڕۆژە لەوەبەرهێنەران وەردەگرێتەوە Anket ve istatistik\n📅 Da eklendi Jun 18 2017 12:09AM\n👁 Bu başlık 6,212 defa görüntülendi\nبەرپرسێکی دەستەی وەبەرهێنانی هەرێم ئاشکرای دەکات، [ Daha... 👁] ✖ ✖ ✖ 0 1 ✔ 91% ✍ E.Î.F. 18-6-2017 0:09:46\n📊 100 هەزار فەرمانبەری بندیوار لە هەرێمی کوردستان هەن Anket ve istatistik\n📅 Da eklendi Oct 28 2014 12:05PM\n👁 Bu başlık 12,975 defa görüntülendi\nپەرلەمانتارێکی فراکسیۆنی گۆڕان لە پەرلەمانی کوردست [ Daha... 👁] ✖ ✖ ✖ 0 0 ✔ 79% ✍ H.B. 28-10-2014 12:05:25\n📊 130 هەزار کەس بە نایاسایی خانەنشین کراون لە هەرێمی کوردستان Anket ve istatistik\n📅 Da eklendi Sep 25 2019 9:59PM\n👁 Bu başlık 1,876 defa görüntülendi\nبەپێی خشتەی دابەشکردنی مووچەی وەزارەتی دارایی و ئا [ Daha... 👁] ✖ ✖ 0 2 ✔ 99% ✍ J.O.E. 25-9-2019 21:59:13\n📊 245 هەزار ناوی ساختە لە تۆماری دەنگدەراندا هەیە Anket ve istatistik\n📅 Da eklendi Dec 7 2017 11:51AM\n👁 Bu başlık 2,689 defa görüntülendi\nبەپێی لیستی تۆماری دەنگدەرانی کۆمسیۆنی باڵای سەربە [ Daha... 👁] ✖ ✖ ✖ 0 0 ✔ 91% ✍ M.B. 7-12-2017 11:51:20\n👁 Bu başlık 5,531 defa görüntülendi\n📊 370 هەزار دەفتەر دۆلاری پڕۆژەکان دیارنامێنێت Anket ve istatistik\n📅 Da eklendi Jan 13 2015 2:28PM\n👁 Bu başlık 8,557 defa görüntülendi\nلەماوەی دو ساڵدا بڕی 4 ترلیۆن و 422 ملیار دینار [ Daha... 👁] ✖ ✖ ✖ 0 0 ✔ 79% ✍ H.B. 13-1-2015 14:28:13\n📊 40 ملیار دیناری پێشمەرگە دیار نامێنێت Anket ve istatistik\n📅 Da eklendi Feb 13 2015 1:21PM\n👁 Bu başlık 9,108 defa görüntülendi\nسۆران کەریم دوای ئەوەی بە نووسراوێک، پەرلەمانت [ Daha... 👁] ✖ ✖ 1 0 ✔ 99% ✍ H.B. 13-2-2015 13:21:25\n📊 42 هەزار کەس ناویان لە لیستی خاوەن پێداویستی تایبەت دەرهێنراوە Anket ve istatistik\n📅 Da eklendi Dec 4 2017 9:30AM\n👁 Bu başlık 2,964 defa görüntülendi\n55 خاوەن پێداویستی تایبەت لەلایەن دەزگایەکی خێرخوا [ Daha... 👁] ✖ ✖ ✖ 0 1 ✔ 89% ✍ M.B. 4-12-2017 9:30:39\n📊 43 هەزار مووچەخۆر لە لیستی مووچە دەردەکرێن Anket ve istatistik\n📅 Da eklendi Aug 22 2017 4:18PM\n👁 Bu başlık 4,044 defa görüntülendi\nبەپێی بەدواداچوونی باسنیوز،  دوای دەستپێکردن [ Daha... 👁] ✖ ✖ ✖ 0 1 ✔ 89% ✍ S.E. 22-8-2017 16:18:08


شەهید جەلالی عەبباسی سازمانی خه‌بات کوردستانی ئێران\nسەروەری گەل شەهید جەلالی عەبباسی\nنوسینی: مامۆستا پەژار\nلە ڕاستیدا ئەوەی لە تای تەرازوی خوێنی شەهیددا، خۆ ببینێ و لە هەڵسەنگاندێکی شۆڕشگێڕانەو موسڵمانانەدا لەگەڵ خوێنی شەهید بێتەوە، تەنیا ڕزگاری نەتەوەکەیەتی. ئەوەیە بارتەقای ئەو گیانانە کە لە ڕاستی و پاکیدا ژیانوو لە پێناو مافێکدا ڕۆیشتون کە هەزارانی بە پەیسەرەوە ڕۆیشتون و پێ شوێنیان کوێر نەکراوەتەوە. ئەوەی داستانی سەرداریان بۆ ئێمە مانان و داهاتووان دەگێڕێتەوە، دێڕە زێڕینەکانی مێژووی خەباتن کە چوونە ناو کۆگای ڕاستیان.\nئەو کەسەی کە لە بەرامبەر ستەمگەرو داگیرکەردا دەوێستێ و بۆ وەدەست هێنانی خمافی ڕەوا و لاچونی ستەم خەبات دەکا،\nلە یادی سەروەرانی ئەمجارەدا یادی شەهید جەلالی عەباسی سوارچاکی مەیدانی دژمن ڕاونان دەکەین کە چۆن پیاوانە لە گۆڕەپانی خەباتدا کەمەندی مەرگیان بۆ دژمنانی کوردستان ئەهاویشت، تا ئەو کاتەی سپاردەیان هەبوو، ئازایانە بۆ ئەنجامدانی ئەرکی نەتەوایەتی و ئایینی خۆیان، ڕۆیشتن و چەکی خەباتیان بە هاوسەنگەرانیان سپارد.\nشەهید جەلالی عەبباسی کوڕی ئەحمەد خەڵکی شاری بانە گەڕەکی ساتاوا، لە ساڵی ۱۳٤٤ دا لە بنەماڵەیەکی نەداری کوردەواری چاوی بە دونیای پڕ لە ژان و مەرارەت هەڵهێناو لە بەحری ژیاندا، کەوتە باسکە مەلە. شەهید جەلال هێشتا دوو ساڵ لە تەمەنی تێنەپەڕی بوو کە دایکی کۆچی دوایی کرد و ڕۆڵەی شیرینی بەبێ نازی بەجێهێشت. شەهید جەلال دوای ئەوە کەوتە ناو باوەشی بێ نازی باوەژنەوە.\nلە ساڵی ۱۳٥۰ بەرەو قوتابخانە بەڕێ بوو، لەگەڵ ئەوەدا کە لە نازی دایک بێبەش بوو، ئازایانە دەورەی سەرەتایی خۆی لە قوتابخانەی "میهرەکانی" شاری بانە تەواو کرد و پێی نایە دەورەی ڕاهنماییەوە تا ئەوەڵی نەزەری دەرسی خوێند. شەهید جەلال جیا لەوە کە قوتابیێکی ژیرو بەهۆش بوو لەو قوتابیانەش بوو کە لە هەموو تەزاهوراتێکدا وەک هەموو قوتابیەکان بەشداری دەکرد.\nهاوکات لەگەڵ ڕاگەیاندنی مەوجودیەتی سازمانی خەبات، شەهید جەلال لە ڕۆژی ۱۳٥۹/٦/۲۹ دا وەک ڕۆڵەیەکی نیشتمان پەروەر هاتە ناو ڕیزی پێشمەرگەکانی سازمانی خەباتەوە و چەکی شەرەفی کردە شان و زۆر ئازایانەو بەبێ ترس بەرەو بەرەکانی شەڕ لەگەڵ زۆرداران، شان بەشانی هاوسەنگەرەکانی وەڕێ کەوت. زۆربەی شەڕەکانی بانەو سەقز و بۆکان و سەردەشت، مەیدانی ئازایەتی ئەو شێرە کوڕە بوون. شەهید جەلال جیا لە ئەرکی پێشمەرگایەتی ماوەیێک بەرپرسی ماڵی هێزی سەید خەلیلیشی بە ئەستۆ بوو. بەڵام حەزی دەکرد کە بەرپرسیارەتی دارایی وەرگیرێتەوە، هەموو توانای خۆی لە کاری نیزامی و گیان بەختکردندا بخاتە کار. بێ دڵی نەکرا بەرپرسیارەتیەکەی لێوەرگیراوە. شەهید جەلالی عەباسی قارەمانێک بوو کە سنگی پڕ لە ئیمانی خۆی دەرکردە سوپەری هەڤاڵان و لەگەڵ ئەرکی پێشمەرگایەتیدا ئەرکی خودا پەرەستیشی بەجێ دەهێنا.\nبەداخی گرانەوە بۆ هەڤاڵانی و بە شانازیەوە بۆ خۆی لە ڕۆژی ۱۳٦۲/۱۲/۱۸ دا لە شەڕێکی قارەمانانەدا کە زیاتر لە ۲۰ کەس لە هێزی دژمن کوژران، لەسەر جادەی بانە- ئارمردە لە نزیک گوندی ماسیدەر بە فیشەکی ناپیاوانی مێژوو پێکراو گیانی پاکی بە سەرچیا بەرزەکانی کوردستاندا بەرەو بەهەشتی بەرین باڵی گرت.\nڕێکه‌وت: 2020-04-01 01:59:18


خولێكی ڕاهێنانی تایبەت بە راگەیندكاران لە دەڤەری شاری سۆران\nپێنج شەممە, 11 تشرینی یەکەم 2018 07:55\nئینستیتیوتی رۆژهەڵاتی ناوەڕاست، بۆ توێژینەوە (مێری) بە هەماهەنگی بالیۆزخانەی ئەمریكا، هەڵدەستێت بەكردنەوەی خولێكی ڕاهێنانی تایبەت بە راگەیندكاران لە دەڤەری شاری سۆران.\nئامانج لەم خولە بریتیە لە هاوكاریكردنی رۆژنامەنووسان و میدیاكاران لەپێناو بەرزكردنەوە‌ی تواناكانیان و كواڵیتی كاری ڕاگەیاندن. ئەو بابەتانەی كە لە ڕاهێنانەكەدا پێشكەش دەكرێن بریتین لە: ئاشنابوون بە پێوەرە نێودە‌وڵەتیەكانی كواڵیتی لە بواری ڕاگەیاندن، ئیتیك و میتۆدی توێژینەوە‌ی میدیایی، راگەیاندنی بێلایەنانە، هەروەها یاسا و سنورەكانی ئازادی ڕادە‌ربڕین.\nپاش وەرگرتنی سیڤیەكان، تیمی ڕێكخەری خولەكە پرۆسەی دەستنیشانكردنی بەشداربووان دەستپێدەكات و بەشداربووان دەستنیشان دەكرێن و دواتریش كات و شوێنی تەواوی ئەنجامدانی خولەكەتان پێ ڕادەگەێنێت. دوا كات بۆ پێشكەشكردنی داواكاریەكان رۆژی 2018/10/21. خولەكە بێ بەرابەرە، مێری خەرجی هاتووچۆی بەشداربووانی دەرەوەی شاری سۆران كە لە ناوچەكانی دیكەوە دێن لە ئەستۆ دەگرێت.\nشوێنی راهێنان: زانكۆی سۆران.\nبەروار: رۆژی دووشەم 29-10-2018\nئینستیتوتی مێری 07514946813


[b]١ -Ben Silbermann :[/b]\nسیلبێر مەن لاوێكی تەمەن ٢٩ ساڵە كە لە گوگڵ هاتەدەرەوە.چەند ئیشێكی رێكخست بەڵام سەركەوتوو نەبو لەگەڵ هاورێكەیEvan Sharp،[url=http://pinterest.com/] Pinterest[/url] دامەزراند.ماڵپەرێك لە كۆی وێنە جیاوازیەكان كە لە نێو بەكارهێنەران بە خێرایی جێگای خۆی پەیدا كرد و مانگانە ٢٠ ملیۆن سەردانی هەیە.ئێستا نرخی دابین كراوە بۆ ئەم ماڵپەڕە ٥ر١ ملیار دۆلارە.\n[b]٢- Kevin Systrom:[/b]\nكێوین سیسترۆم ٢ ساڵ پێش لەگەڵ Mike Krieger [url=http://instagram.com/]ئینستاگرامی[/url] دامەزراند.ئەم بەرێزانە لە كەمتر هلە ٢ ساڵ زۆرتر (فرەتر)لە ٨٠ ملیۆن بەكارهێنەری تۆڕە كۆمەڵایەتیەكان لە سەر بنەمای وێنەیان بوە.هەر وا زانیاریتان هەیە فەیسبووك ئەم ئیشەی بە بڕی ١ ملیار كڕی.\nلە ساڵی ٢٠٠٧ [url=http://dropbox.com/]درۆپ بۆكس[/url] كە پرۆژەیێ لە زانكۆی MIT بوو دروستكرد.درۆپبۆكس یەكێك لە خزمەتگوزاریەكانی پاشكەوتی پەرگەی هەوریە كە ساڵی رابردوو ئەپڵ هەوڵی دا بیكرێت بەڵام هۆشتۆن نەیفرۆشت.نرخی ئەم ماڵپەڕە ٤ ملیار دۆلارە.\n[b]٤-Aaron Levie :[/b]\nئارۆنی نەمن ٢٧ ساڵە لە پلانێك ساڵی ٢٠٠٥ [url=http://box.net/]بۆكسی[/url] ناساند.ساڵی ٢٠٠٦ بڵاوی كردەوە لەم كاتە دوای ٦ ساڵ نرخی گەیشتە ٢ر١ ملیار دۆلار.\nچێسكی ٢٩ ساڵە لەگەڵ هاورێكانی Joe Gebbia و Nathan Blecharrczyk لە ساڵی ٢٠٠٨ -[url=http://airbnb.com/]Airbnb[/url]-تۆڕێكی كۆمەڵایەتیان بۆ بە كرێ چوونی ئاپارتمان دروستكردئێستا Airbnb نرخی پاش ٤ ساڵ چوەتە ٢ر١ ملیار دۆلار.\n[b]٦- Mark Zuckerberg:[/b]\nبەرێز زاگێربێرگیش باش دەناسن ٢٠٠٤ [url=http://facebook.com/]فەیسبووكی[/url] بۆ زانكۆ دروستكرد ئێستا جیهانی گرتوەتەوە.خاوەنی ١٠ ملیار دۆلارە.خێزانیشی ژنێكی چینیە :)\nلە ساڵی ٢٠٠٨ مەیسۆن [url=http://www.groupon.com/]groupon[/url] لە سفرەوە دامەزراند و پاش ٢ ساڵ كاتێك تەمنی مەیسۆن ٣٠ ساڵ بووگوگڵ بە بڕی ٦ ملیار كڕی.\nلە ساڵی ٢٠٠٧ كارپ [url=http://tumblr.com/]http://tumblr.com[/url]لە تەمەنی ٢١ ساڵگی دامەزراندئێستا پاش ٥ ساڵ كارپی تەمەن ٢٦ ساڵە خاوەنی سیتەمێكی وێبلگ دانی ١ ملیار دۆلاریە. مانگانەیش سەردانەكەی لە ١٥ ملیارد تێپەڕ دەبێت .\nپاش چوونەدەرەوە لە فەیشبووك ماڵپەڕی پرسیار و وەڵامی [url=http://www.quora.com/]http://www.quora.com[/url] دامەزراند.ئەم ماڵپەڕە تا ئێستا ٤٠٠ ملیوون دوۆلار نرخی لە سەر دانراوە.


جیهان پێویستی بە 14 ملیۆن ژەمە ڤاكسینە - تۆڕی میدیایی خەڵک\nگەورە زانای رێكخراوی تەندروستی جیهانی سۆمیا سوامیناسان دەڵێت پەرەدان بە ڤاكسین كارێكی قورس و ئاڵۆزە، بەكارهێنانی ڤاكسین لە ئێستادا سەركەوتنێكی گەورەیە.\nسوامیناسان وەڵامی پرسیار و بەدواداچوونەكانی داوەتەوە لەبارەی ڤاكسینەكان لە جیهاندا كە هاووڵاتیان لەسەرانسەری جیهانەوە پرسیاریان لەسەری هەیە.\nڤایرۆسی كۆرۆنا بووە بەهۆی مردنی 2 ملیۆن و 702 هەزار و 4 كەس لە جیهاندا لە مانگی كانوونی یەكەمی 2019وە كە ڤایرۆسی كۆرۆنا سەری هەڵداوە.\nهاوكات لە ئەو ماوەیەدا 122 ملیۆن و 241 هەزار و 510 كەس تووشی كۆرۆنا بوون زۆرینەیان نیشانەیان ماوە تا چەند هەفتە یان چەند مانگ دوای تووشبوون.\nناوبراو ئاماژەی بەوەشكرد كێشەی ئێستا ئەوەیە كە چۆن لە ماوەیەكی كەمدا 12 بۆ 14 ملیار ژەمە ڤاكسین بۆ سەرانسەری جیهان دروستبكرێت.\nراشیگەیاند ئامانج لە ئەم هەنگاوە بریتیە لە وەرگرتنی ڤاكسین لەلایەن زۆرینەی خەڵكەوە لە زۆرینەی ناوچەكان، هاندانی كۆمپانیاكان بۆ بەرهەمهێنانی ڤاكسینی زۆرتر و زیادكردنی توانای ڤاكسین.


گفتوگۆی بڵاوکراوەی ئۆکتۆبەر لەگەڵ دەشتی جەمال سەبارەت بە: – hkkurdistan\nHome6ئەرشیفی بابەتەکان6گفتوگۆی بڵاوکراوەی ئۆکتۆبەر لەگەڵ دەشتی جەمال سەبارەت بە:\nگیرخواردنی هەزاران پەنابەری خەڵکی کوردستان لەسنوری نێوان بێلاروس و پۆڵەندا\nئۆکتۆبەر: کارەساتی گیرخواردنی چەند هەزار هاوڵاتی کوردستان و عێراق لەسەر سنورەکانی بیلاڕوس و پۆڵۆنیا، نەك تەنها دیمەنێکی تراژیدی مرۆیی نمایش دەکات، بەڵکو ماناو دەربڕینێکی قووڵی سیاسی هەیە. چی ڕویداوە وا ئەو خەڵکە ناچارن ئەو سەختییە قبوڵ بکەن و ڕێگای هاتو نەهات بگرن!؟ لێکدانەوەی ئێوە بۆ ئەم ڕووداوە چیە؟\nدەشتی جەمال: بە لێوردبوونەوەی سادەوە دەتوانرێت دیمەنی گریان و پاڕانەوە و ناڵە و هاواری مناڵ و ژن و پەککەوتەی سەر سنوورە دەستکردەکان، و ئەو تراژیدیا ناخهەژێنەی بووەتە مانشێتی میدیا و ڕۆژنامە و تۆڕە کۆمەڵایەتییەکان لە ئاستی دنیادا، ئەو ڕاستییە سادەیە ببینین کە نیزامی سەرمایەداری چەندە ناکۆکە بە سەرەتاییترین مافەکانی ئینسان و جیهانێکی هەڵگەڕاوەیە. قسەکەرانی حکومەتەکانی ئەوروپا بەم ڕۆژگارە باس لە دیموکراسی و مافی مرۆڤ دەکەن، بەڵام هەر لەلایەن خۆیانەوە پایماڵ دەکرێت و کەوتۆتە بەر هێرش و پەلاماردانێکی بەنەخشەوە. دیمەنی دڵهەژێنی واقعیەتی سیاسی و کۆمەڵایەتی و ئابووری و بێمافییەکانی ئینسان و هاڕینیان لە ململانێی نێوان بلۆکە ئیمپریالیستی و قوتبە ناوچەییەکان و هێز و گروپە قەومی و ئیسلامییەکاندا لە بەشێکی زۆری ڕۆژهەڵاتی ناوەڕاستدا، هۆکاری کۆچی ناچاری و ئەو مەرگەساتەیە کە لەسەر سنورەکان و لەوانەش لەسەر سنوری بیلاروس و لیتوانیادا، ڕوودەدات. ئەو هەڵومەرجە سەختەی جەماوەری فراوانی خەڵکی کرێکار و زەحمەتکێش و بەتایبەتیش لاوان لەگەڵی بەرەوڕوون، چ لە سوریا و عێراق و چ لە کوردستان، لەوانەش بێکاری و نەبوونی هەلی کار، گرانی و نەبوونی، فراوانبوونەوەی هەژاری، سەرکوت و بێمافی هەمەلایەنە و داڕوخان و نەمانی خزمەتگوزارییە زۆر سەرەتاییەکان تا دەگاتە نادیاریی ئایندەی سیاسی، وردکردنی ئیرادەیان، جێگایەکی بۆ ژیان کردنی ئاسایی نەهێشتۆتەوە. سەرباری ناڕەزایەتی بەردەوام لە ١٧ی شوباتەوە تا بە ئێستا دەگات، بەڵام دەسەڵاتی سیاسی لەجێگای وەڵامدانەوە و گوێگرتن لە داوای خۆپیشاندەران و داخوازی چین و توێژەکان، ڕێگای سەرکوت و داپڵۆسینی کردۆتە پیشە، تا لەو ڕێگایەوە پاشەکشە بە خۆپیشاندەران و بزووتنەوەی ناڕەزایەتی بکات و هاوکاتیش وەکو هەمیشە شانی خۆی لە هەموو بەرپرسیاریەتییەك خاڵی بکاتەوە… لەو نێوەدا بەشێکی خەڵك توشی نائومێدی و سەرگەردانی دەبن، و بۆ ڕزگاربوون لەم دۆخە ڕێگای هات و نەهات دەگرنەبەر و دەیانەوێت بەهەر نرخێك بووە ڕزگاریان ببێت لە مۆتەکەی دەسەڵاتی تاڵانچی و سەرکوتگەر و نابەرپرسی بزووتنەوەی کوردایەتی.\nئۆکتۆبەر: بەرپرسانی حکومەتی هەرێم وا ڕادەگەیەنن کە ئەو خەڵکە لەژێر کاریگەری لایەنێکی سیاسیدا هەڵخەڵەتێنراون بۆئەوەی کۆچ بکەن و ئامانجەکەشی لەکەدارکردنی سومعەی هەرێم و حکومەتی هەرێمی کوردستانە. یاخود دەڵێن ئەو خەڵکە بەهۆی هەژاری و نەبوونی ئازادی سیاسییەوە هەڵ نەهاتوون، چونکە هیچیان زیندانی سیاسی نین و هەزاران دۆلاریشیان خەرج کردوە بۆئەوەی بگەنە ئەوروپا. ئایا ئەم ڕاگەیاندنەی حکومەتی هەرێم هیچ ڕاستەیەکی تێدایە؟ وەڵامی ئێوە چیە بۆ ئەم پڕوپاگەندانە؟\nدەشتی جەمال: هەرکەسێك بۆ ساتێك تەنیا سەرنجێکی ئەو پڕوپاگەندە و ڕاگەیاندنانە بدات کە بەرپرسان و سەرانی حکومەتی هەرێم لێرە و لەوێ ئاشکرای دەکات جگە لە شان خاڵیکردنەوە لە بەرپرسیارێتی ژیان و گوزەرانی هاوڵاتیان، هاوکات درۆیەکی شاخدار دەکەن. هەموو لایەنە سیاسییەکانی ناو خێزانی بۆرژوازی کورد، بەشدارن لە برسێتی و بێکاری، بێ موچەیی و نەبوونی خزمەتگوزارییەکان و لە سەرکوت و بێمافییەکاندا، تەنانەت لە دۆخی نادیاری ئایندەی سیاسی کوردستانیش. بۆیە هێنانە گۆڕی لایەنی سیاسی وەکو هاندەری خەڵك بۆ گرتنەبەری ڕێگای سەختی ڕزگاربوون لەم هەلومەرجە، درۆیەکە ناتوانێت کەس فریو بدات. بەشی هەرەزۆری خەڵکی کوردستان هیچ متمانەیەکیان بەو حزب و دەسەڵاتە نەماوە، لە زیاتر لە ٣٠ ساڵە، کۆمەڵگەی کوردستانی کردۆتە گەورەترین تاقیگەی دزی و تاڵانی و بێمافی و سەرکوت و نایەکسانی چینایەتی و هەڵاواردن… لەو نێوەدا نەك تەنها خەڵکی هەژار و نەدار، بەڵکو تەنانەت بەشێك لە هاوڵاتیان کە کاسبی و بژێویشیان هەیە، بەڵام بەو هۆیەوە ئایندەی کۆمەڵگە لێڵ دەبینن، بە جێگایەکی نازانن بۆ نەوەکانیان، ناچارن بەدوای لانەیەکی ئارام و ژیانێکی جێگیردا وێڵ ببن. باسی نەبوونی زیندانی سیاسی دەکەن، لەکاتێکدا هەر ئێستا دەیان چالاکوان و ڕۆژنامەنووس لە زیندانەکاندا بێ دادگایی زیاتر لەساڵێکە ڕاگیراون. لەکاتێکدایە لیستی تیرۆری نەیارانی سیاسی و ئۆپۆزیسیۆن و ڕۆژنامەنووسان، هێندە درێژە، درێژتر لە تەمەنی دەسەڵاتدارێتی حزبە دەسەڵات بەدەستەکان… لیستی تیرۆری کادر و ئەندامانی ئۆپۆزیسیۆنی وڵاتەکان، بەسەدان کەسن… هێرش بۆسەر میدیا و ڕۆژنامەگەری بەردەوامە. خەڵك لەسەر نووسینی چەند دێڕێك لە سۆشیال میدیادا، دەخرێنە زیندانەوە، هەر ڕۆژەی کوڕە بەرپرسێك شەقاوەچێتی دەکات و ئارامی شار دەشێوێنێ یان لەسەر ڕووداوی زۆر سادە خەڵك دەکوژن. ئەمانە و دەیان نموونەی تر کە بەشێکی خۆیان لە ململانێی خۆیاندا لیستیان دەکەن، بەڵگەی ئاشکرای سەرکوتی سیاسی و دیکتاتۆرییەتێکی میلیشایین. بۆیە ئەگەر لە هەندێ وڵاتدا، خەڵك لەبەر بێکاری و برسێتی ناچار بە ڕۆشتن بن، یان ئەگەر بەهۆی سەرکوتەوە خەڵك ڕابکات، ئەوا لە کوردستان هەم برسێتی و بێکاری و هەم نائەمنی و سەرکوتی سیاسی و هاوکاتیش نائارامی سیاسی و نادیاری ئایندە سیاسییەکەی هەموویان هۆکارن بۆ ڕۆشتنی خەڵك بۆ ئەوروپا و ڕۆژئاوا.\nئۆکتۆبەر: هەڵوێستی حکومەتی پۆڵۆنیا و بیلاڕوسیا بەرامبەر بەو پەناخوازانە چۆن لێك دەدەنەوە؟ ئایا بنەماکانی مافی مرۆڤیان ڕەچاو کردوە بەرامبەر بەو پەنابەرانەی لەم کاتە سەختەی ساڵدا لەسەر سنورەکانیان گیران خواردوە؟ هەڵوێستی حکومەتەکانی دیکەی ئەوروپا سەبارەت بەم ڕووداوە چۆن هەڵدەسەنگێنن!؟\nدەشتی جەمال: کاردانەوە و هەڵوێستی نامرۆڤانەی حکومەتی پۆڵۆنیا و بیلاڕوسیا ناتوانرێت لە دەرەوەی بازنەی ئەو کێشمەکێش و ململانێ سیاسییە و ئابوورییەدا کە ئەمڕۆ دووبارە بۆ سەرلەنوێ دابەشکردنەوەی جیهان بۆ قازانج و بەرژەوەندی کەڵەکەی سەرمایە ببینرێت. بەداخەوە ئەو پەناخوازانە کراونەتە کارتێکی سیاسی بۆ ساتوسەودای سیاسی و بازرگانی نێوان یەکێتی ئەوروپا و بیلاڕوسیا. لەکاتێکدا ژیانی ئەو مرۆڤانە زۆر لەو یارییە قێزەوەنەی ئەوان بەنرخترە.\nمامەڵەی حکومەتی پۆڵۆنیا و بیلاڕوسیا و وڵاتە ئەوروپییەکان، زۆر نائینسانی و تەنانەت ناکۆکە بە بانگەشەکانی خۆیان و تەعەهوداتە نێودەوڵەتییەکان و مافەکانی ئینسانی پەنابەر. بەکارهێنانی هێز و گوشار بۆهێنان، داخستنی سنورەکان، تەلبەندکردن و دەست ئاوەڵاکردنی پۆلیس بۆ لێدان و سوکایەتی کردن، تا دەگات بە بوون بە تەماشاچی دۆخی مەئساوی ژن و مناڵ و پەککەوتەکان و نەجووڵانی کەمترین هەستی ئینسانییان، گۆشە بەگۆشەی ڕەفتاری نائیسانی ئەو وڵاتانە دەخاتە ڕوو. حکومەتەکانی یەکێتی ئەوروپا بە پشتیوانیکردن لە پۆڵەندا بۆ توندکردنەوەی سنورەکان و سیمرێژکردنی سنورەکان و ڕاگەیاندنی باری نائاسایی و بەکارهێنانی زەبروزەنگ و توندوتیژی و لێدان لەو پەناخوازانە بۆ ناچارکردنیان بۆ گێڕانەوەیان بۆ ئەودیوی سیمەکان، تا ڕاگرتنیان لەو سەرما سەختە و برسێتی و بێئاوی و بێ خۆراکیدا، تا دەگات بە ڕێگری کردن لە کاری ڕێکخراوە مرۆڤدۆستەکان و دەزگاکانی ڕاگەیاندن بۆ ڕوماڵی واقعیەتی دۆخی پەنابەران، نیشان دەدات کە بەهای ئینسان زۆر کەمترە لە بەهای بەرژەوەندی ئەو وڵاتانە لەگەڵ یەکتریدا. ئەوە لە کاتێکدایە کە هەرکام لەو وڵاتانە بە ئەندازەی خۆیان ڕۆڵیان لە خوڵقاندنی مەئساتی خەڵکی وڵاتانی گیرۆدە بە جەنگ و نائارامی سیاسیدا هەیە. جەنگ بەرپادەکەن و کۆمەڵگەکان لەپێناو بەرژەوەندییەکانی خۆیاندا خاپور دەکەن، بەڵام ڕێگا نادەن، خەڵك خۆی لە بەڵای جەنگەکان و لێکەوتەکانی، ڕزگار بکات. ئەم هەڵوێستە ڕەگەزپەرست و جیاکارییە نامرۆڤانەیانە، هیوپۆکراسیتی(دووڕوویی) ئەم حکومەتانە ئاشکرا دەکات بەرامبەر بە مافی ژیانی ئەو کەسانە کە قوربانیین، پێویستە هاوپشتی نێونەتەوەیی و بەرەی مرۆڤدۆستی دنیا بەرامبەر بەم کارەساتانە دەنگ هەڵبڕێت.\nئۆکتۆبەر: ئەوەی جێگای سەرنج بوو لەو ڕووداوە تراژیدییەدا، کە هەڵوێستی حکومەتەکان بەوجۆرە نامرۆڤانەیە بوو، ئەوەبوو کە خەڵکی دێهاتەکانی سەرسنوری پۆڵۆنیا هاوکاری پەنابەرەکانیان دەکرد و خواردن و خواردنەوەیان بۆ ئامادە دەکردن. ئەم هەستە مرۆییەی خەڵك و ئەو هەڵوێستە نامرۆییانەی حکومەتەکان چۆن تەماشا دەکەن؟ ئەو پاڵنەرە چیە کە ئەم دوو هەڵوێستە جیاوازە بەرامبەر بەهەمان ڕووداو بگیرێتەپێش؟\nدەشتی جەمال: لایەنێکی جیاکەرەوەی ئەو هەڵوێستانە ئەوەیە کە بزووتنەوەی ئازادیخوازی و مرۆڤدۆستی لەنێو خەڵکی ئەوروپادا بەگشتی دەستکەوتێکی مێژوویی درێژی هەیە کە بەرهەمی ئەو شۆڕش و ڕاپەڕینانەن لەچەشنی کۆمۆنەی پاریس و بزوتنەوە سۆشیالیستی و کۆمۆنیستیەکانی چینی کرێکاری ئەوروپایە .. کە هەموو سنورێکی نەتەوەیی و سیاسی و کەلتووری بەزاندوە، بەشیکی زۆر لەماف و ئازادییەکانی خەڵکی تیا بەدەستهاتووە. مرۆڤدۆستی لەنێو خەڵکی سادەی کۆمەڵگای ئەوروپادا بەهۆی دژە زەبروزەنگی خەڵك و مرۆڤدۆستی بونیان زۆر بەرفراوانە. هەر ئەوەشە ئەو دیمەنی هاوکاری و بەتەنگەوەهاتنە دەبینیت، ئەمە سەرباری هەموو ئەو سەختگیری و ڕاگەیاندنی باری نائاسایی لەو وڵاتانەدا پەیڕەو دەکرێت، کەچی خەڵکی ئازادیخواز و هەڵسووڕاوانی داکۆکیکار لە مافەکانی مرۆڤ کۆڵیان نەداوە و لە دەرفەتێك دەگەڕێن ئەو گەمارۆیە بشکێنن و بە هانای ئەو پەنابەرانەوە بچن و نان و ئاو و خێمە و جلوبەرگ و خواردن و پێداویستییەکانیان پێ بگەیەنن. هاوکات دژی ئەو توندوتیژی و مامەڵە نامرۆڤانەیەی کە حکومەتی بۆرژوازی وڵاتەکەیان بەرامبەر پەنابەران پەیڕەوی لێدەکات، ڕابوەستن. ئەوەش بڵێم خەڵكی ئاسایی ئەو وڵاتانە ئەو ڕاستییە دەبینن کە ئەو پەنابەرانە قوربانیی سیاسەتی جەنگ و کاولکاری و دەخالەتی سەربازیی هەر ئەم حکومەتانەن کە ئێستا بەردەرگای سنورەکانیان گرتوون، لەگەڵ ئەوەشدا ئەو پەنابەرانە مرۆڤن کە بەرگی پەنابەرییان بەسەردا داسەپێنراوە و بەشێکن لە چینی کرێکار، وە ئەوان لە مەیدانی خەباتیان دژی بۆرژوازی وڵاتەکەیان پێکەوە دەتوانن بەهێز و بەتواناتر بن.\nئۆکتۆبەر: ئێوە بەشێوەیەکی گشتی لەسەر بارودۆخی ئەو خەڵکەی لەوێ گیریان خواردوە چ پێشنارێکتان هەیە؟ ئایا ئەگەر هۆکاری ئەم کۆچە بێزاری و تووڕەیی خەڵکە لە دەسەڵاتی نایەکسان و مافیا ئاسای هەرێم کە هیچ ئاسۆیەکی ڕوونی لەبەردەم ژیان و گوزەران و ئایندەی سیاسی و مافە سەرەتایی و بنەڕەتیەکانی خەڵکدا نەهێشتۆتەوە، بەجێهێشتنی وڵات دۆخەکە چارەسەر دەبێ!؟ ئایا هەموو خەڵکی کوردستان دەتوانن ڕەو بکەن؟ یاخود دەبێ کارێکی دیکە بکرێ!؟\nدەشتی جەمال: کاری هەرە پێویست، ڕێکخراوبوون و یەکدەنگی و هاوئاهەنگی و هاوکاری یەکترکردنیانە. وە پێویستە خواست و داواکارییەکانی خۆیان بەڕۆشنی ڕابگەیەنن و بە دەستەجەمعی بەرگری لێبکەن، دەنا دۆخەکە لەسەرشانیان قورستر و ئاڵۆزتر دەبێت و پەرتەوازەیان دەکات. ئێستا چاوی میدیاکانی جیهان لەسەریانە تا هەنگاوی بەکردەوە بێدواکەتن بگرنەبەر (پێکهێنانی لیژنە و دەستە و هەڵبژاردنی نوێنەرانی پەنابەران) کە نوێنەرایەتی داواکانیان بکات و لەو ڕێگەیەوە بتوانن پەیامەکانی خۆیان بگەیەنن، هاوکاری و کۆمەك و یارمەتییەکان کە پێیان دەگات ڕێکخەن و بە یەکسانی دابەشیکەن، داوای هەڵگرتنی ئەو گەمارۆیە بکەن کە لەسەریانە تا ڕێگە بکەنەوە ڕێکخراوە مرۆڤدۆستەکان بەهانایانەوە بچن، داوای دەستبەجێ نوێنەری ڕێکخراوی نەتەوە یەکگرتووەکان بۆ کاروباری پەنابەران بکەن کە بەهانایانەوە بێن و کۆتایی بهێنرێت به سیاسه‌تی ڕاگرتنیان لەو سەرما و سۆڵە و لە کەمپە دەستبەسەرەکاندا. کۆتایی بهێنرێت بەو زەخت و زۆرەی لەسەریانە تا ناچاریان بکەن بە گەڕانەوەی زۆرەملێ، داوابکەن مافی پەنابەرییان بۆ بەڕەسمی بناسرێت لەچوارچێوەی پەیماننامەی جنێڤ بۆ مافەکانی پەنابەران و یەکێتی ئەوروپا بەرپرسیارێتی هەڵگرێت لە دابەشکردنیان بەیەکسان لەنێو وڵاتانی ئەوروپا و هاوکاری کردنیان بۆ ده‌ستپێکردنه‌وه‌ی ژیانی ئاساییان… وە نوێنەران و قسەکەرانیان بەناوی پەنابەرانەوە وەڵامی ئەو لێدوانە پوچانە بدەنەوە کە نوێنەرانی هەرێمی کوردستان و دەسەڵاتداران لەدەرەوە لەسەریان سازیداوە، وە هەروەها داوا لە کەسوکار و خەڵکی ئازادیخواز لە کوردستان و لەدەرەوە دەکەم، فشارەکانیان بۆ سەر کۆمەڵگەی نێودەوڵەتی و دەسەڵاتدارانی عێراق و هەرێمی کوردستان زیادبکەن.\nدیارە ئەو دۆخەی لە کوردستان ئەحزابی دەسەڵاتداری پارتی و یەکێتی بەسەر خەڵکدا دایسەپاندوە به دڵنیاییه‌وه جێهێشتن و هەڵبژاردنی ئەو ڕێگا سەختەی هات و نەهات ڕێگاچارە نیە، پێویستە بەرامبەر تەواوی ئەو هەلومەرجە بێنە مەیدان و خەباتی یەکگرتووانە و سەراسەرییان توند بکەنەوە بەئاڕاستەی گۆڕینی ئەو هەلومەرجە سەختەی دەسەڵاتی سیاسی دای سەپاندووە و بۆتە هۆکاری جێهێشتنی کوردستان. ئه‌گه‌ر له‌کوردستان سیسته‌مێکی سیاسی و ئابووری شایسته به هاوڵاتیانی کوردستان له‌ئارادا بوایه، ئه‌گه‌ر لانی که‌می ژیان و بژێوی و فرسه‌تی کار و ئازادی و ماف و خزمەتگوزارییەکان له‌ئارادا بوونایه، هیچ هاوڵاتییەك ناچار نەدەبوو به‌وجۆره له وڵاته‌که‌ی ڕابکات. ئەوەش بڵێم ئێمە لە کوردستانیش بۆ فشارخستنە سەر دەسەڵاتداران سەبارەت بە کێشەی ئەو پەنابەرانەی گیریان خواردوە لەسەر سنوری بیلاڕوسیا و پۆڵەندا یاداشتی ناڕەزایەتیمان پێشکەش کردووە و داوامان لێکردوون کە دیاردەی کۆچ و په‌نابه‌ری وه‌ك هه‌ر دیارده‌یه‌کی تری مرۆڤی که ڕووی له هاوڵاتیانی کوردستان ده‌کات، وه‌ك وشکه‌ساڵی، بڵاوبوونه‌وه‌ی نه‌خۆشی و گرانی بەڕەسمی بناسێت، هه‌رجۆره سووکایه‌تی کردنێك که به په‌نابه‌ران و کۆچبه‌ران ده‌کرێ له ده‌زگاکانی ڕاگه‌یاندن و هه‌ر شوێنێکی تره‌وه قەدەغە بکرێت. هه‌رکه‌سێك جا ئه‌گه‌ر به‌رپرسێکی حکومی بێت یان حزبی و که‌سێکی ئاسایی بێت، ئه‌گه‌ر به‌م کاره هه‌ستا ئه‌وا ده‌بێ وه‌ك تۆمەتبار سه‌یری بکرێ و له‌گه‌ڵ سزای یاسایی به‌ره‌وڕوو ببێته‌وه، ده‌بێ په‌نابه‌ران و کۆچبه‌ران وه‌ك قوربانیانی کۆمه‌ڵگای دوای جه‌نگ و قه‌یران گرتوو سه‌یر بکرێن و به‌گیانی مرۆڤدۆستانه‌وه تەماشا بکرێن، وە حکومه‌ت ده‌بێ به‌هانای ئه‌م که‌سانه‌وه بچێت و قەرەبووی زەرەر و زیانی ئەو کەسانه بکاته‌وه کە خۆبەخشانە دەگەڕێنەوە یان ڕەنگە لەهەر بارودۆخێکدا کەسانێکیان لە دەرەوەی نیاز و ویستی خۆیان بگەڕێنەوە. هەروەها حکومه‌ت له په‌یوه‌ندییه دیبلۆماسییه‌کانی خۆیدا له‌گه‌ڵ وڵاتاندا، نه‌ك هه‌ر نابێ لایه‌نی هاوکار بۆ دیپۆرتی په‌نابه‌ر و کۆچبه‌ران ڕۆڵ بگێڕێت، به‌ڵکو پێویستە داکۆکی له مافی قانونی نیشته‌جێ بوونیان بکات.


دروستکەری زۆر ساردی کۆندێنسەت | نایترۆجین - ئۆکسجین\nناوەڕۆکی هەواڵ و سایت\nلێکۆڵینەوە لە بەرهەمهێنانی ئۆکسجین\nگازەکان لە هەوادا\nکوالێتی بەرهەمە کریۆجینیکەکان\nپیشەسازی گازی پرستلی\nبەرپرسیارێتی واتە گەرەنتی و پابەندبوون\nبەڕێوەبردن لەسەر بنەمای توانا و لێهاتووی\nڕازیبوونی کڕیار مەرجی سەرەکییە بۆ هێشتنەوەی کڕیار\nدابینکردنی کڕیارەکان بە کاتی خۆی\nشەفافییەت نیشانەی ڕاستگۆیی و دەستپاکییە و پێگەیشتنی ڕێکخراوەیی دەردەخات\nشەفافییەت و ڕاستگۆیی لەجێبەجێکردن و پابەندبوون بەلێپرسینەوە\nبەهۆی ساردییەکی زۆر لە ئۆکسجینی شل و نایترۆجینی شلە، بۆ گواستنەوەی کۆدێنزاتی کرایوجینیک، دەبێت تانکی دوو دیواری تایبەت بە سەبەتە سەلامەتییەکان و پەمپی تایبەت بۆ گواستنەوە و بەتاڵکردنەوە بەکار بهێنرێت.\nپیشەسازییەکانی گازی پرستلی خزمەتگوزاری گواستنەوە و دابەشکردنی ئەم دوو بەرهەمە دابین دەکات بە هەبوونی تانکی تایبەت و نیمچە ئای زۆ بۆ ترێلەی پەمپ لە حاڵەتی کڕینی ئۆکسجینی شل یان فرۆشتنی نایترۆجینی شلە لەلایەن هاوکارانەوە ، بارکردن لە سەکۆی کارگەی پیشەسازی گاز پرستلی دەکرێت و لە حاڵەتی ڕێکخستنی ئۆکسجینی شلە یا فەرمانی نایترۆجینی شلە لەلایەن کڕیارە بەڕێزەکان ، دەبێت ئەو کۆدێنستانە لە شوێنی کڕیارەکە بگەیەنرێت . بەکارهێنانی تانکی ئایزۆ و نیمچە ترێلەکان لەگەڵ پەمپ و تاقیکردنەوەی خولییان لەلایەن دەسەڵاتی لێهاتووەوە ، کاریگەری زۆری لەسەر گەیاندن و دابەزینوداگرتنی بەرهەمەکە هەیە و خەرجیبۆ کڕیاران کەم دەکاتەوە . لەگەڵ ئەم کەشتییە و شەفافیە لە ڕێگەی دابینکردنی خزمەتگوزاری، پیشەسازی گازی پرستلی هەوڵیداوە پابەند بوون و پابەندبوون بە بەرپرسیارێتی لە بواری کوالیتی و خزمەتگوزاری لە پێشەوەی کارەکانیدا.\nN11 نیمچە ترێلەر لەگەڵ پەمپی کرێمی\nوڵاتی دروستکەر: سوید\nساڵی بنیاتنان: 2006\nباری هەڵگر: کۆدێنسەتی کلۆجینیک\nتوانای هەڵگرتنی ئۆکسجینی شل: 22 هەزار کیلۆ\nنایترۆجینی شلەتوانای هەڵگرتنی : 17هەزار کگم\nبەرزترین فشاری لێچوون لەگەڵ پەمپ: 25 شریت\nپەمپەکانی کارپێکردنی ڤۆڵت: سێ قۆناغ - 380 ڤۆڵت\nئەمپێری کارکردن: 50 ئەمپێر\nN12 نیمچە ترێلەر لەگەڵ پەمپی کرێمی\nوڵاتی دروستکەر: فەڕەنسا\nپیشەگەر: شلەی هەوا\nتوانای هەڵگرتنی ئۆکسجینی شل: 32 هەزار کیلۆ\nنایترۆجینی شل توانای هەڵگرتنی : 23 هەزار کگم\nبەکارهێنان و بەکارهێنانی ئۆکسجینی شل و نایترۆجین:\nئەمڕۆ لەگەڵ ئەو پەرەسەندنە پیشەسازیە مەزنانەی کە لە جیهاندا هەیە و پێویستی ڕۆژانەی پیشەسازی بۆ ژێرخان و کەرەستە یارمەتییەکان لەوانە بەرهەمی کڕۆجینی و پێویستی ی یورکردنەوە و پەرەدان بە ئۆکسجین و مۆلیدەی نایترۆجین و زیاتر بوونی مەعریفەی چالاک لە هێزی مرۆڤ لەم پیشەسازیەدا زیاتر بەرچاوە\nلە داهاتووی دوور دا زۆر دووردا ، بەرهەمهێنەرانی بەرهەمە کریۆجینیکەکان دەتوانن لە مەیدانی پیشەسازیدا ڕزگاریان بێت ئەگەر بەر لە هەموو شتێک شکست یان نەبێت لە بەرزکردنەوەی ئامێر و ئامێرەکانیان . دووەم بە بەکارهێنانی زانستە جیاوازەکانی وەک شلەمەنیەکان و فیزیا و کیمیا و هتد ، بۆ بەڕۆژکردنەوە و کاراکردنی مەعریفەی هێزی خۆیان لە بواری شارەزایی کریۆجینیکدا .\nلێرەدا چەند نمونەیەک لە بەرنامە و گرنگی بەرهەمە کریۆجینیکەکان لە پیشەسازیدا هەیە:\nبەکارهێنان و بەکارهێنانی نایترۆجینی شلە:\nخۆراک : بەکارهێنانی نایترۆجین وەک توخمێکی بێلایەن لە پاکێج و قوتوی ڕۆندا ، خواردنە لەقوتووەکان ، شەربەت و خواردنی تر ، بۆ نەهێشتنی ئۆکسجین لەناویاندا بۆ ئەوەی نەتوانرێت ببێت بەهۆکاری ئۆکسجین و تێکدان .\nولدنگ : بە هۆی نەمانی ئۆکسجین لە لەناو چوونی ئۆکسجین لە لەشوڕکردنی بەشە گرنگەکانی ئوتۆمبێل وەک ئەکلێس ، تیشکدەرەکان و هتد چونکە بوونی ئۆکسجین لە هەوادا دەبێتە هۆی ئۆکسجینی کانزاکان و لاواز بوونی بەشەکان . بەکارهێنانی تر بریتین لە دروستکردنی کێبڵ، دروستکردنی ئایسکرێم، دەرمانخانە، بەخێوکردنی ئاژەڵ، بڕینی کار – دروستکردنی ئاسن و سەدان بەرهەمی دیکە.\nکاربەرنامەکان و بەکارهێنانی ئۆکسجینی شلە:\nیەکەم و گرنگترین بەکارهێنانی ئۆکسجین لە نەخۆشخانەکان دایە بۆ ئەوەی پێویستیەکانی هەناسەدانی ملیۆنان نەخۆش پڕ بکات.\nکاربەرنامەکانی دیکەی ئۆکسجین بریتین لە تەونی کانزای تواوبۆ زیادکردنی گەرمی و خێراتر توانەوەی کانزاکان، بەکارهێنانی لە بڕین و ڕوەک، دابینکردنی ئۆکسجین لە کێڵگەکانی ماسی، بەرهەمهێنانی میتانۆل لە پیشەسازی پترۆکیمیاوی و سەدان بەرهەمی دیکە.\nپیشەسازی بڕینی کانزای هەوایی\nبەکارهێنانی ئۆکسجین لە پیشەسازی بڕینەوەی کانزای هەوا\nبەکارهێنانی نایترۆجین وەک پاراستن و جێگیرکەر\nپیشەسازی باتری لیتیۆم\nبەکارهێنانی ئابووری نایترۆجین لەم پیشەسازیەدا\nبەکارهێنانی نایترۆجین بۆ دژە ئۆکسیدیشن و ڕۆڵی پارێزگاری گاز لە لەڕنیندا ببینێت\nپیشەسازی نەوت و ڕدکردنەوە\nبەکارهێنانی ئۆکسجین بۆ دەوڵەمەندکردنی هەوا بۆ چوونە ناو پڕۆسەکان\nبەکارهێنانی نایترۆجین وەک ساردکەر بۆ پێکهاتەکانی ئەلیکترۆنی\nبەکارهێنانی ئۆکسجین بۆ گۆڕینی ئاسن بۆ پۆڵا\nبه کاربه ده ری ئۆکسجین له چارەسەری ئاو و پاشه ڕۆ\nئاسانکاری و ئامێر\nکۆگای ئۆکسجین و نایترۆجینی شلە\nئۆکسجینی نوێی شلەو هێڵی بەرهەمهێنانی نایترۆجین\nئەم هێڵە ی بەرهەمهێنان لە ساڵی 1398 دا دروست کرا و دەستی پێ کرد\nهێڵی بەرهەمهێنانی نایترۆجینی شلە\nئەم هێڵە بەرهەمهێنانە بە توانای 30 تۆن لە ڕۆژێکدا کار دەکات\nهێڵی بەرهەمهێنانی پیشەسازی گازی پرستلی چوار هێڵی تێدایە کە بۆ بەرهەمهێنانی ئۆکسجین و نایترۆجینی شلە\nگەورەترین بەرهەمهێنەری ئۆکسجینو نایترۆجینی شل\nئەم کۆمپانیایە توانای بەرهەمهێنانی ئۆکسجین و نایترۆجینی شل و بە بەرزترین کوالیتی هەیە بۆ کڕیارە ئازیزەکانمان بە توانای 24 سەعات . ئەم کۆمپانیایە توانای بەرهەمهێنانی ئۆکسجین و نایترۆجینی شل و بە بەرزترین کوالیتی هەیە بۆ کڕیارە ئازیزەکانمان بە توانای 24 سەعات.\nشێوازی کرایۆجینیک کۆنترین شێوازی بەرهەمهێنانی نایترۆجینە، کە لە ساڵی 1895 لەلایەن ئەندازیاری ئەڵمانی کارل ڤۆن لیندن پەرەی سەند مەودای پلەی گەرمی یوکۆجینیک لە -150 پلەی سەدیی بۆ سفری ڕەها. لە دەیەی 1980 دا، شێوازە جێگرەوەکان بۆ بەرهەمهێنانی گازی نایترۆجین ی خۆماڵی، وەک میتۆدی جیاکردنەوەی پسا و پەردەی، بوونە کار ئەم شێوازانە توانییان پێشبڕکێ لەگەڵ بەرهەمهێنانی نایترۆجینی کرایوجینبکەن.\nئێران - کەرەج - شارۆچکەی پیشەسازی بەهارستان\nیەکەم بەیەکگەیشتنی گۆشەی ( گوڵستانی یەکەم ) ..\nکاتژمێرەکانی کاری فرۆشتن\nشەممە بۆ چوارشەممە (8.00-17.00)\nپێنج شەممە (8.00-12.00)\nبەرهەمهێنەری ئۆکسجینی شلە و نایترۆجینی شل\nکەرەج - ئێران\nکەرەج - شارۆچکەی پیشەسازی بەهارستان ، یەکەم بەیەکگەیشتنی گۆشەی ( گوڵستانی یەکەم ) ..


ئیمارات و سعودیە لەبارەی چارەسەركردنی قەیرانەكانی قەتەرەوە ناكۆكن\nپێچەوانەی لێدوانێكی پێشتری وەزیری دەرەی سعودیە لێپرسراوێكی باڵای ئیمارات پێی وایە كە قەیرانی كەنداو پێویستی بەچارەسەرێكی هەرێمی هەیە و دەشڵێت دەبێت چاودێرییەكی نێودەوڵەتی بۆ قەیرانەكە هەبێت .\nئەنوەر قەرقاش وەزیری دەرەوەی ئیمارات رایگەیاند، دەمانەوێت دڵنیا بینەوە لەوەی كە قەتەر دەستبەرداری پشتیوانیكردن بووە لەتیرۆر، بڕیاریشە لەلەندەنی پایتەختی بەریتانیا وەزیری دەرەوەی ئیمارات قەیرانی كەنداو لەگەڵ لێپرسراوانی لەندەندا تاوتوێ بكات.\nلێدوانەكەی وەزیری دەرەوەی ئیمارات لەكاتێكدایە كە پێشتر عادل جوبەیر وەزیری دەرەوەی سعودیە لەمیانەی كۆنگرەیەكی رۆژنامەوانیدا لەگەڵ جان ئیڤ لۆدریان وەزیری دەرەوەی فەڕەنسا دوپاتیكردەوە لەوەی كە دەبێت چارەسەری قەیرانی كەنداو لەناو وڵاتانی كەنداو خۆیاندا بێت لەئاماژەیەكدا بۆ دوور خستنەوەی رۆڵی نێودەوڵەتی لە چارەسەركردنی ئەو قەیرانە .\nدوای ئەوەی سەرەتای مانگی رابردوو سعودیە و ئیمارات و بەحرەین و میسر پەیوەندییە دبلۆماتییەكانیان لەگەڵ قەتەر پچراند و ئەو وڵاتەیان بەپشتیوانیكردن لەتیرۆر تۆمەتبار كرد، كوەیت چەند جارێك هەوڵی نێوەندگیریدا لەنێوان ئەو وڵاتانەدا، بەڵام تا ئێستا هەوڵەكانی ئەو وڵاتە بێ ئەنجام بووە .


یادی نەوەد ساڵەی دامەزراندنی رێکخراوی ئیخوان موسلمین\n(٢٨ -٣-١٩٢٨ بۆ ٢٨-٣-٢٠١٨)\nنیوەی دووەمی سەدەی نۆزدەو چارەكەی یەكەمی سەدەی بیستەم، بۆ وڵاتانی جیهانی ئیسلامی قۆناغێكی پڕ روداو و گۆڕانكاری بوو. گۆڕانكاری و روداو گەلێك كە كاریگەری و شوێندەستیان لەسەر كایە جیاجیاكانی قۆناغەكانی دواتر بە ئاشكرا دیارە.\nئەو سەردەم و رۆژگارە چەند بە زەقی نیشانەكانی هەڵكشان و پەلهاویشتن و كرانەوەو قەڵەمبازی ژیاری خۆرئاوای پێوە دیارە، هێندەش نیشانی دەدات دەسەڵاتی موسڵمانان، دەسەڵاتێك كە خەلافەتی عوسمانی لە ئەستانە نوێنەرایەتی دەكرد، لە چ دۆخێكی شلۆقی و داتەپین و داكشاندا بووە.\nكۆلۆنیالیزەكردنی وڵاتانی ئیسلامی و بەشكردنی میراتی پیاوە نەخۆشەكە لە نێوان بەریتانیاو فەرەنسادا، سەرەتای قۆناغێكی تازە بوو لە ناوچەكەدا. لەگەڵ لەشكركێشی فەرەنساییەكان بۆ سەر وڵاتی میسر، ئەو دەستەبژێرە خوێنەوارەی لەو وڵاتەدابوون، لە كەلێنی گەورەی نێوان خۆیان و شارستانیەتی ئەوروپیەكان حاڵی بوون.\nلە خەونی غەفڵەت زەدەیی دورو درێژی خۆیان بە خەبەرهاتن و پرسیار گەلێكی لە وێنەی (چی بۆتە مایەی داكەوتویی و چەقبەستنی ئێمەو پێشكەوتن و قەڵەمبازی گەورەی ئەوان؟)، بەرۆكی بە زۆرێك لەو خوێندەوارە منەوەرانەی ئەزهەر گرت. لە دەرەوەی ئەزهەرو بازنەی ئایینی و لە بەراییەكانی سەدەی بیستەمدا، تەوژمێكی بەهێزی خۆرئاواخوازی و لیبرالیزم و نوێبونەوە، میسرو وڵاتانی دیكەی ناوچەكەی گرتەوە.\nلەقبونی پایەكانی نەریتخوازی و پاشەكشەی هێزە كۆنەخوازەكان، سیمایەكی دیكەی ئەم قۆناغە بوو. لەگەڵ ئەوانەشدا داڕمانی دەسەڵاتی خەلافەتی عوسمانی لە ساڵی 1924دا، ئاماژەیەكی رون و رەوان بوو بۆ كۆتایهاتنی سەردەمێك و دەستپێكردنی قۆناغێكی تازە.\nلەناو ماجەرای ئەو گۆڕانكاری و هەلومەرجە تازەیەداو چوار ساڵ دوای كۆتایهاتنی دەسەڵاتی خەلافەتی عوسمانی، لە شاری ئیسماعیلیەو لە ساڵی 1928 "شێخ حەسەن بەننا"، بەردی بناغەی یەكەم رێكخراوی ئیسلامی سیاسی بەناوی (ئیخوان موسلمین) دانا.\nهەنوكە نەوەد ساڵ بەسەر تەمەنی ئەو رێكخراوەدا تێدەپەڕێت، كە بە لانكی تەواوی گروهەكانی ئیسلامی سیاسی دادەنرێت لە جیهاندا. ئەمڕۆكە هەرچی گروپی ئیسلامی سیاسی هەیە لە دنیادا، یان درێژكراوەی ئیخوان موسلمینە، یاخود وەك پەرچەكدارێك لە بەرامبەر ئیخواندا دروست بووە.\nراستە ئیخوان بەو مێژووە درێژەو بەو ئەزموونە زۆرەیەوە، تا ئێستا نەیتوانیوە دەسەڵاتی حوكمڕانی لە وڵاتی میسردا بگرێتە دەست(جگە لەو ماوە کورت خایەنەی بەهاری عەرەبی)، بەڵام توانیویەتی لە زۆر رووەوە كاریگەری جێ بهێڵێت و دەسكاری زۆر بنەماو جومگەی گرنگی كایەی كۆمەڵایەتی و كلتوری و ئابوری و رۆشنبیریی بكات، چ لە میسرو چ لە وڵاتانی دیكەی ئیسلامیدا.\nئیخوان یان بڵێین كەسایەتی "حەسەن بەننا"، سەرەتا لەسەر ئەو میراتیە فیكریە خۆیان پێگەیاند كە سەلەفیەكی وەك شێخ "رەشید رەزا" لە گۆڤاری (المنار)دا دەینوسی. "رەشید رەزا" جیاواز لە "تەهتاوی"و "ئەفغانی"و "محەمەد عەبدە"، پێیوابوو ریفۆرم و گۆڕانی سیاسی بە تەبەنیكردنی دەسكەوتە ژیاریەكانی خۆرئاواو كرانەوە بەسەر دنیای تازەدا ناكرێت، بەڵكو لای ئەو راستە رێگای هەستانەوەو دووبارە تێهەڵچونەوە، لەڕێی گەڕانەوەی بێقەیدو مەرج بۆ كلتوری ئیسلامی و زیندوكردنەوەی خەلافەتی ئیسلامیەوە، دەستەبەردە بوو.\nئەم تێزەیە ئەگەرچی لە روكاردا ساكارو سادە دێتە بەرچاو، بەڵام لە ناوەڕۆكداو (لەو كاتەوەی ئیخوان دەیكاتە بەرنامەو بە عەمەلی كاری بۆ دەكات)، ئاسەواری زۆر خراپ و دژوار لەدوای خۆی جێدێڵێت. یەكەمین ئاسەواری خراپیش بەرگرتن و شكست پێهێنانی ئەو پرۆژەی رێنیسانسە تەمەن كورتە بوو، كە لە ناوەڕاستی سەدەی نۆزدەهەمەوە سەرەتاكانی دەركەوتبوو.\nئیخوان لە قۆناغەكانی سەرەتایداو تا ساتەوەختی شۆڕشی یۆلیۆ، پەیوەندی كۆنكرێتیان لەگەڵ كۆشكی شاهانەو حكومەتە یەك لە دوا یەكەكانی وابەستەی كۆلۆنیالیزمی بەریتانی لە میسردا هەبوو، لە ماوەی ئەو بیست و چوار ساڵەشدا، توانیان زۆر شێلگیرانە دەسكاری خەریتەی كۆمەڵایەتی كۆمەڵگای میسری بكەن و ببنە رێگرێكی گەورەی بەردەم كرانەوەو ئەو پرۆسەی مۆدێرنیزاسیۆنەی، لەو وڵاتەدا هێدی هێدی دەستی پێكردبوو.\nلەباربردنی خەونی نوێبونەوەو بەگژا چونەوەی ئەو پەراوێزی ئازادی و لیبرالیزمەی هاتبووە ئارا، بەرنامەی سەرەكی كاركردنی ئیخوانەكان بوو لەو ماوەیەدا.\nلە راستیدا نیوەی یەكەمی سەدەی بیستەم، وڵاتێكی وەك میسر جێگەی "قاسم ئەمین"و "شبلی شومێل" و "فەرەح ئەنتوان" و "تەها حوسێن"ە، وڵاتی مشتومڕە گەرمەكانی مافی ژنان و تیۆریە زانستیەكانی "چارلز دارون" و تێزە فیكریەكانی "دیكارت" و ماتریالیزمی دیالەكتیكی و... هتد، بەڵام ئەوەی ئاڕاستەی ئەم روداوانە دەگۆڕێت و ئەم مۆدێلە مۆدێرنە بە مۆدێلێكی ئسوڵی و نەریتخواز پارسەنگ دەداتەوە، ئەوە ئیخوان و هەوادارانی "حەسەن بەننا"ن.\nئیخوان لەم قۆناغەدا سەرقاڵی چاندنی ترس و دڵەڕاوكێ و بەدگومانین لە ناخی هاوڵاتیانی ئەو وڵاتەدا، بەرامبەر هەموو ئەو تەوژم و رێچكاو رێبازە فیكری و ژیاریانەی باس لە گۆڕان و تازەبوونەوە دەكەن و كۆی ئەم شتانە بە پلانی ئیمپریالیزم و كۆلۆنیالیزمی خۆرئاوایی دەدەنە قەڵەم، بۆ لەناوبردن و شێواندنی كلتوری خۆرهەڵاتی و بنەماكانی ئایینی ئیسلام.\nئەو شەڕە ئایدیۆلۆژیەی ئیخوان لەو رۆژگارەدا دەستی دەداتێ، دەگاتە ئاستی بە شەیتانكردنی خۆرئاواو ناوزڕاندن و برینداركردنی تێكڕای ئەوانەی دنیابینی تازەو خەونی نوێبونەوەیان هەیە.\nئەگەر لە قۆناغی یەكەمدا كە قۆناغی بەر لە پەرپابوونی شۆڕشی یۆلیۆیە، ئیخوان زیاتر لەسەر ئاستی كۆمەڵایەتی و كلتوری و ئایدیۆلۆژی كاریان كردبێت، ئەوا لە قۆناغی دوای ئەوەدا تەماحی گرتنەدەستی دەسەڵاتیشی دێتەسەر. بۆیە دەكرێت ماوەی نێوان ساڵانی 1952 بۆ 1970، واتە لەسەر وەختی سەركەوتنی شۆڕشی یۆلیۆوە تا مردنی "جەمال عەبدولناسر" كەلە 28 ئەیلولی 1970دا ژیان جێدێڵێت، بە سەردەم و رۆژگاری شەڕی خوێناوی ئیخوان لەپێناو گەیشتن بە كورسی حوكمڕانیدا ناودێر بكەین.\nئیخوان لە ماوەی هەژدە ساڵەی حوكمڕانی "عەبدولناسر"دا، نۆ جاران هەوڵی تیرۆركردنی دەدەن و شەڕی گەورەیان لەگەڵ دەسەڵاتدارانی وڵاتدا، لەسەر ئەوە دەبێت كە كۆتایی بە ژیانی سەركردەیەكی كاریزمی وەك "عەبدولناسر" بهێنن. ئەگەر لە قۆناغی بەر لە شۆإشی یۆلیۆدا، ئیخوانەكان كۆمەڵگەی میسریان بەرەو داخرانی كۆمەڵایەتی زیاترو زۆرتر بردبێت، ئەوا لە سەردەمی دواتردا دەسەڵاتی سیاسیان بەرەو داخران و تاكڕەوی برد.\nئەو نەفەسە شەڕانگێزەی لە سەرەتای ساڵی 1952 ئیخوان پێی هاتە پێش، كەشێكی هێندە گرژو نائارامی خوڵقاند كەتا هاتنە سەركاری "ئەنوەر سادات"، هەموو جۆرە ریفورم و بەخۆدا چونەوەیەكی لەناو ئەفسەرانی ئازادیخوازدا كوشت و دەرگایان لە هەموو گۆڕانكاریەك (ئەگەر بچوكیش بێت) داخست. ئەو ململانێ سەخت و خوێناویەی ئەو ساڵانە میسری گرتەوە، نەوەیەكی پەڕگیرو توندڕەوی وەهای دروست كرد كە تا هەنوكەش میسریەكان و وڵاتانی ئیسلامی و غەیرە ئیسلامیش باجی دەدەن.\nئیخوان لە مێژوی خوێناوی خۆیدا كەسانی زۆری وەك: "عەبدولڕەحمان سندی" و "هنداوی دوێر" و "مەحمود عەبدولەتیف" و "عەبدولقادر عۆدە"ی دروستكرد، بەڵام دواترو لە سایەی تێزەو تیورەكانی "سەید قوتب"دا، ئەم دۆخە دەگاتە ئاستێكی زۆر ترسناك و موجاهید گەلێكی دیكەی وەك: "عەتا تایل" و "محەمەد عەبدولسەلام فەرەج" و "خالد ئیسلامبولی" و "عەبود زمر" و "محەمەد عەتا"، بەرهەم دەهێنێت.\nراستە لەدوای "سەید قوتب" و لە سێدارەدانی ئەم تیۆرسینە توندڕەوەوە، ئیخوان دوچاری پەرت بونێكی گەورە دەبێت چ لەسەر ئاستی ئایدیۆلۆژی و چ لەسەر ئاستی رێكخراوەیی، بەڵام ئەمە هەرگیز ئەو راستیەمان لێ ناشارێتەوە كە نەریتی غافڵكوژی و تیرۆرو تەكفیركردن و ئافەرۆزكردنی بەرامبەر، نەخشەدارێژەری ئیخوان و دەزگا نهێنیەكەیەتی ئەوانەی دوای ئەوانیش دێن، درێژەی پێدەدەن و تیۆریزەی دەكەن و بە شێوەیەكی سستماتیزەكراوتر پراكتیزەی دەكەن.\nواتە ئەوەی لەدەست موجاهیدەكانی كۆمەڵی ئیسلامی و رێكخراوی جیهادو گروپی تەكفیرو هیجرەو خۆكوژەكانی قاعیدەو تەنانەت تەوحیدو جیهادی "زەرقاوی" داعشیش دەقەومێت، رەگ و ریشەو سەرەتاكانی لای ئیخوانە.\nكەس ناتوانێت حاشا لەو راستیە بكات كە دروستكردنی دەزگا نهێنی و تایبەتیەكەی ئیخوان موسلمین، لە ساڵی 1941 لەلایەن "حەسەن بەننا"ی رابەرو دامەزرێنەری رێكخراوەكەوە، سەرەتای شەرعیەتدانی ئیسلامی سیاسی بوو لە دروستكردنی میلیشیاو هێزگەلێكی نهێنی رادیكال، كە ژێر بەژێرو دوور لە چاوی دەزگاكانی دەوڵەت كار دەكەن.\nشكستخواردنی ئیخوان لە شەڕی هەژدە ساڵەی دژی "عەبدولناسر"، وەك چۆن وڵاتی كردە گۆڕەپانی شەڕێكی بێئامان، دەرەنجامی نێگەتیڤانەشی لەسەر ئیخوان بەجێهێشت. كاتێك لەدوای لە سێدارەدانی "سەید قوتب" و هاوڕێكانی، بەشێكی زۆری گەنجان ریزەكانی ئیخوانیان جێهێشت و رێكخراوی تایبەت بە خۆیان دروستكرد.\nلە سەرەتای حەفتاكاندا سەروەختێك ئیخوان لەناو ئەو قەیرانە كوشندانەدا دەبێت، بە هاتنی "ئەنوەر سادات" و رۆیشتنی "عەبدولناسر"، ئاسۆیەكی دیكەیان بەڕودا دەكرێتەوە. بەتایبەت كە "سادات" سیاسەتێكی تەواو پێچەوانەی سیاسەتەكانی "عەبدولناسر"ی گرتەبەرو، هەر لە دەسپێكی فەرمانڕەوایەكەیدا كەوتە دژایەتیكردن و راماڵین و راوەدونانی چەپ و كۆمۆنیست و ناسریەكان.\nبۆ ئەو مەبەستەو بۆ جێبەجێكردنی سیاسەتەكانی خۆی، "سادات" هەوڵیدا ئیخوانەكان بكاتە داردەستێك و لە دژی نەیارەكانی بەكاریان بهێنێت. ئیخوانیش لەو قۆناغەدا هاوپەیمانێتی "سادات" و حكومەتەكەیان بە چاكترین دەرەتانێك دەزانی.\nلە لایەك كە زۆربەی زۆری گەنجەكان ریزەكانیان جێ هێشتبوو، لەلایەكی دیكەش ئەوە هەلێك بوو تا تۆڵە لە ناسریەكان و چەپەكان بكەنەوەو ئەمجارەش وەكی سەردەمی پاشایەتی بەر لە شۆڕشی یۆلیۆ 23/7/1952، خەریكی دەسكاریكردنی خەریتەی كۆمەڵایەتی كۆمەڵگەی میسری بن.\n"سادات" لە بەرامبەر ئەوەی ئیخوانەكان ئامبازی ناسریەكان و چەپ و كۆمۆنیستەكان بن، شەقامی میسری تەسلیم كردبوون. هەر بۆیە ماوەی دە ساڵەی حوكمڕانی "سادات" 1971 ـ 1981، بە قۆناغی ئیسلامكردنەوەی كۆمەڵگەی میسری دادەنرێت. لەو قۆناغەدایە دیاردەی باڵاپۆشی و ریش بەردانەوەو زیادبوونی رێژەی خوێندكارانی ئیسلامی لە زانكۆو پەیمانگاكانداو پەیدابونی جۆرەها سانسۆرو، دەركەوتنی كەسانی وەك "شێخ محەمەد متەوەلی شەعراوی"و "شێخ محەمەد غەزالی"، بە بەردەوامی لە كەناڵەكانی راگەیاندنەوە بە زەقی دەبینرێت. لە بەرامبەریشدا چەپ و كۆمۆنیست و ناسریەكان و ئەو كرانەوە كەمەی سەردەمی پێشوو، پاشە كشە دەكەن و دەچنە پەراوێزەوە.\nئەڵبەتە دوور لە خواستی ئیخوان و بەبێ ئاگایی ئەوان، رێكخراوە جیهادیە رادیكالەكانی ناو میسر، بە تایبەت كۆمەڵی ئیسلامی و گروپی جیهاد، ئەم قۆناغە لە "سادات"و لە ئیخوانەكانی هاوپەیمانی دەشێوێنن، كاتێك لە بەرواری 6/10/1981دا "عەتا تایڵ"و "خالد ئیسلامبولی" و "محەمەد عەبدولسەلام فەرەج"، هەڵدەستن بە تیرۆركردنی "محەمەد ئەنوەر سادات"و كۆتایی بە قۆناغ و سەردەمێكی دیكەی مێژوی حوكمڕانی لە وڵاتی میسردا دێنن.\nقۆناغی دوای ئەوە كە سەردەمی حوكمڕانی "حوسنی موبارەك"ە، قۆناغێكە بۆ ئیخوانەكان زیاتر بە قۆناغی سەرگەردانی و ون بون و بێ بەرنامەیی دادەنرێت، چونكە لەو قۆناغەدا نە ئیخوان وەكی سەردەمی "عەبدولناسر" خاوەنی ئەو نینۆكە تیژانەیە كە بتوانێت بەگژ دەسەڵاتدا بچێتەوەو تەماحی حوكمڕانیكردنی هەبێت و بتوانێت زەبری كوشندە لە دەسەڵات بوەشێنێت، نە سەردەمی "سادات"یشە دەستی دەوڵەتی لە پشت بێت و لەڕێی هاوپەیمانێتیەوە لەگەڵ حكومەتدا، گۆڕەپانەكەی بۆ تەخت بێت و بتوانێت بە ئاسانی بەرنامەی كاری خۆی لەناو كۆمەڵگەی میسریدا جێ بەجێ بكات.\nنەبونی هێزو ئەو هاوپەیمانێتیەی پێشوو، وایكرد بە درێژایی ساڵانی هەشتاكان و نەوەدەكانی سەدەی رابردوو ئێستاشی لەگەڵدابێت، ئەو رێكخراوە بەرەو كەنارگیری زیاتر بچێت.\nرەنگە هەندێك هەبن بپرسن و بڵێن نەخێر سەردەمانی ئێستای ئیخوان، سەردەمی گەشانەوەو گەورەبوون و هەڵكشانە، بە بەڵگەی ئەوەی زۆرێك لە هەڵبژاردنی سەندیكاكان بە قازانجی ئەوان دەشكێتەوە. لە راستیدا بردنەوەی ئیخوانەكان لەو هەڵبژاردنانەداو هاوسۆزی هاوڵاتیانی میسر لەگەڵیاندا، ئەوەندەی پەیوەندی بە دزێوی و ناشیرینی سستمە حوكمڕانیە ئەبەدیەكەی "موبارەك"ەوە هەبوو، ئەوەندە پەیوەندی بە ئیخوان و بەرنامەكەیانەوە نییە.\nهاوڵاتیانی میسر لە حوكمڕانی "موبارەك" بێزاربوون و لە نەبونی بەدیلێكی عەلمانی و لیبرالی و سەردەمانەدا، ئومێدی خۆیان بۆ گۆڕانكاری بە ئیخواندا هەڵواسی. واتە ئەوەی وایكردووە ئیخوان لە بەرچاودا بێت، ناهەمواری و شلۆقی قۆناغەكەیە كە بوار بە كارو چالاكی سیاسی هێزی ئۆپۆزسیۆن نادات. هەموومان لەڕێی میدیاكانەوە چارەنوسی بزوتنەوەی (كفایە)و "ئەیمەن نور"مان بینی بەچی گەیشت.\nدواجار ئیخوان بە درێژایی ئەم ساڵانەو بەو هەموو ئەزموونەوە، جگە لە داخران و رێگرتن لە گۆڕان و دروستبونی فەزایەكی لیبرالی و كۆمەڵگەیەكی مەدەنی تەندروست و بەرهەم هێنانی كەشێكی سیخناخ بە تیرۆرو توندوتیژی، هیچی دیكەی بەرهەم نەهێنا.\nئەمانە لە قۆناغی سەرەتادا، ئەو پرۆژەی رێنسانس و نوێبونەوەیان لەبار برد كە لە ناوەڕاستی سەدەی نۆزدەدا دروست بوو، دواتر بوونە كۆسپێك لە بەردەم بزوتنەوەی رزگاریخوازی وڵاتی میسرداو بەدەست تێكەڵكردنیان لەگەڵ "شا فاروق" و "عەلی ماهر" و "ئیسماعیل سدقی"دا، توانیان سەربەخۆیی وڵات ساڵانێك دوابخەن.\nلە سەردەمی سەربەخۆیشدا، جگە لە خۆشكردنی ئاگر لە ناوخۆی وڵاتدا، بەرنامەیەكی دیكەیان نەبوو. ئەوەش بەهەدەر بردنی ساڵانێكی تر بوو لە تەمەنی ئەو وڵاتە. لە حەفتاكانیشدا هەمان رۆڵی پاسیڤی خۆیان گێڕاو، توانیان شان بە شانی "سادات" وڵات لە هەموو دەنگێكی ناڕازیی و هێزێكی ئۆپۆزسیۆن خاڵی بكەنەوە.\nلە تەمەنی حوكمڕانی "حوسنی موبارەك"یشدا، جگە لە راگرتنی بارودۆخەكەو هەندێ گلەیی و گازندەی شەرمنانە، كاریگەریەكی ئەوتۆیان نەبوو.\nئەزمون و مێژوی ئیخوانەكان وانەیەكمان پێدەڵێت كە ئەوان نەوەد ساڵ لە تەمەنی قۆناغێكی زۆر گرنگی میسرو وڵاتانی ئیسلامی و جیهانی خۆرهەڵاتیان بەهەدەر برد، ئەوان بونە مایەی لەباربردنی رێنیسانسێكی ئیسلامی، لە بەراییەكانی سەدەی بیستەمداو دەرەنجامی ئەو پرۆسە ترسناكەش، لەدایك بوونی قاعیدەو تەوحیدو جیهادوداعش و داخزان و پەراوێزكەوتنی زیاتری وڵاتانی ئیسلامی بوو.


November 13, 2019 – Dengekan\nWritten on November 13, 2019, by Denegkan\nسرووشت، شوێن، زمان، فەرهەنگ، تێگەیشتنی کۆمەڵایەتی، ئایین و ئەفسانە، بە ویست و نەویست، شوێن لە سەر زەین و مێشک دادەنێن. هیچکام لەو لایەنانە لە زاتی خۆیاندا نابنە هۆی لە ناوبردن Continue Reading »\nComments Off on کەسایەتی، حزب، نەتەوە! … برایم فەڕشی


لەتیف فاتیح فەرەج/ بۆچی نوسینگەی كەركوكی پارلەمانم بە جێهێشت\nمن بڕیارم دابوو بە دوور و درێژی لە سەر ئەو بابەتە هەڵوەستە بكەم ، بەڵام لێرەو لەوێ تا ئێستا ئەو پرسیارە دەكرێت ، بۆچی وام كرد ، من زۆر كەم دوای روداوەكە لەوێ مامەوە ، ئیدی مانەوەم هیچ مانایەكی نەبوو ، لە كاتێكا ئامانج لەكارەكە ئەوە بوو روداوی ناخۆش ڕوبدات ، دەقی روداوەكە بەم جۆرە بوو چەند مانگێكی كەم بوو نوسینگەی پارلەمان بە هەوڵی تاكەكەسی من كرابوەوە ، بۆ ئەوەش پێش دروستبوونی گۆڕانیش هەوڵم بۆدابوو لە گەڵ كاك ئەرسەلان بایز ئەو كات سەرۆكی پارلەمان بوو، بۆ ئەو مەبەستەسەردانیشم كرد ، من نەك ئەوە رام وابوو كەركوك 6 نوێنەری هەقیقی لە پارلەمانی كوردستان هەبێت بە دانان ،بۆ قسەو باسی تایبەت بە كەركوك" نوێنەرەكان هی نەتەوەكان بن " .\nنوسینگەكە كرایەوە ، حزبە گەورەكان هەڵپەیان بوو زۆرترین خەڵكی خۆیان دابنەن ، ئەمە تا چایچی و كارگوزاریش هەر بەو جۆرە بوو دەیان نوسراوم لێرەو لەوێوە بۆ دەهات ،لایەنە عەرەبی و توركمانیەكانیش لێی كەوتبونە تەققە " لایەنە توركمانی و عەرەبیەكان چەندین لێدوان و بەیاننامەیان دەركرد" ، منیش پەیتا پەیتا كارم دەكرد ، لەو ماوە كەمەدا كەلەوێ بووم پەیوەندیم لە گەڵ زۆر لادا بەست ، ئەنجومەنەكانی سلێمانبەگ و دوزو شوێنگەلی دیكە دەیانوویست سەرۆكی پارلەمان ببینن، ئەویش هەر جارەو بەبیانوویەك كاتەكەی دوادەخست ، لەسەر مافی خەڵك وبابەتگەلی دیكە راپۆرت و بە دوادا چوونمان هەبوو ، سەرۆك هۆزی عەرەب بۆ سۆراغی كوڕەكەی سەردانی دەكردین ، گوندەكان سكاڵایان دەهێنا ، ئێمەش بە گەرمی لە كارەكەدا بووین لەگەڵ هەموو هاوڕێكانما .\nئەوەی لەوێ دەمانكرد لە دەرەوەی كاری حزبایەتی و ئایدۆلۆژیا بوو ، بۆ خۆم منیش هەرگیز نەبڕوام بە كاری حزبیانەی كوردی بەو جۆرە هەبوو ، نەبڕوام وایە حزب لە مرۆڤ گەورەترە وەك ئەوەی لە كوردستان بیركردنەوەی هەندێ لایەن بەو جۆرەن .\nبەشێك لە فێرخوازە دانەمەزراوەكان دوای ئەوەی پەروەردەیی كوردی سەر بە هەرێم هیچی بۆ نەكردبوون ، هاتنە لای ئێمە گوێمان لێگرتن، بەڵێنی كار بۆ كردن و بینینی وەزیری پەروەردەمان بۆ دان ، ئەوان دیار بوو هەندێكیان هاندرابوون ئەمە ببێتە بیانویەك بۆ لێدانی ئێمەو نوسینگەكەش ، هەمان ئەو رقەی لایەنە عەرەبی و توركمانیەكان ، شەوەكەی بەیانێكیان نووسی بوو " وێنەی بەیانەكەم لایە بڕیاری هێلكە باران وتەماتە بارانی نوسینگە دەدەن ، هەڵبەت بە زمانێكی پیسییش نووسرابوو ، دواتر بەیانەكەیان گۆڕی بوو من نوسخەكەی شەویان و گۆڕاوەكەشم لایە ، ئەو بایەنە هەمان ئەو دیدە بوو توركمان و عەرەبە ناسیونالیستەكان هەیانبوو" ، وەك وتم هەمان بەیان دواتر دەسكاری كرا ، من هەردوو بەیانەكەم لایە ، زۆربەی ئەوانەی هاتن دۆست و برادەرم بوون ، پێشتریش لە دڵەوە هیوای سەركەوتنم بۆ خواستون و هاوكاریم كردون ، ئەوان هێلكەوتەماتەیان هێنابوو بۆ لێدانی ئێمە ، لە كوێ لە كەركوك ، لە كێ لە لەتیف و نوسینگەی پارلەمان ، سەیر ئەوە بوو بەو بەیانیە ستافی تۆپ ستۆری رووداوهێنرابون ، كە هاتن من زۆر بە هێوری قسەم لە گەڵكردن پێم وتن ئێمە لە سەر خەتین ، هەرچەند ئەوە كاری ئێمە نەبوو ، ئەوانەی ئەوانیان ناردبوو ئامانجی تریان هەبوو ، بەڵام لە پڕ بە هۆی هەر چیەكەوەبێت تەققە كرا ،ئایە ئەو كوڕانەی پاسەوانی نووسینگە بوون دەستپێشخەر بوون ، یان لە شوێنی ترەوە ، نەمهێشت تەشەنە بكات ، هەموو سوكایەتیەكەم قەبوڵكرد تەققە كەرەكان كارێكی باشیان نەكرد ، بەڵام سەرەڕای ئەوەی لای خۆمەوە سزام دان و نەمهێشت خوێن لە پەنجەی كەس بێت ، نەمهێشت دەربكرێن ونان بڕاو بكرێن .\nئەوانەی ناردرابوون ، هەندێكیان خەونی خۆیان هەبوو ، چاویان لە شوێنەكە بوو ، هەندێكیان بێ ئاگاو قوربانی بوون ، هەندێكیش دەشێت بە بڕێ پارەی كەم و بەڵێنی دامەزراندن ئەو شەڕەیان پێكرابێت ، من دەتوانم لێرەدا ناوەكان و هۆكارەكان بنووسم ، بەڵام بۆ كاتی خۆی .\nزۆر درەنگ یەكێ لە خۆپیشاندەرەكان بەشاهیدی "مامۆستا هەڵوێست نەریمانی هونەرمەندو شانۆكاری چەمچەماڵ" ووتی ئێمە زۆر غەدرمان لە تۆ كردوو هاندرابووین ، خوا چاكەی هەموولایەك بداتەوە ، من دوای یەكدوو رۆژ دەست لە كار كێشانەوەم نووسی دیار بوو سەرۆكی پارلەمان وئەندامێكی پارلەمانی سەر بە هەمان ئەو شوێنەی هەرسێكمان نوێنەرایەتی دیدەكەیمان دەكرد ، زۆر پەلە بوون لە قەبوڵكردنی دەستلەكار كێشانەوەكەوسێ و دوویان لێ نەكرد ، دوای ماوەیەك كە كاك نەوشیروانی رێكخەری ئەوسای بزوتنەوەی گۆڕانم بینی زۆر بە داخبوو ووتی نابوو وات بكردایە ، من زۆر پێش روداوەكانی 16ی ئۆكتۆبەر ئەوێم بە جێهێشت ، بەڵام هەرگیز نەبوومە هۆی ئازاردانی كەسێك، تا ئێستاش هەقم لای ئەو پارلەمانەیە" نزیكەی 75 رۆژ خۆبەخش كارم بۆ كردوون ، لە بەر ئەوەی لە گرێبەستا نەبووە یەك قڕانیان نەداوەپێم " .\nبەراستی هەستم كرد بە پەلاماردانی نوسینگەی پارلەمان جگە لەوەی دەیانەوێت دەستی گۆڕان و وەكی تر منیش بە خوێنی لاوانی كەركوك سور بكەن و دواتر بیكەن بە هەڵڵا لە سەر گۆڕان ، حەزو ویستی دیكەش هەبوو ، شەڕی شوێنەكە ش كە لەوەدا شوێنكەوتەی گۆڕانیش هەبوو ، هەوڵی داخستنی نوسینگەكەو دور خستنەوەی من و زۆر شتی تر ، بۆ كاتی تر .


باڵیۆزخانەی ئەمریكا هۆشداریی دەداتە هاوڵاتیانی وڵاتەكەی لە عێراق\n- 12/9/2019 6:36:00 PM 1110 جار خوێندراوەتەوە\nئێوارەی ئەمڕۆ، باڵیۆزخانه‌ی ئه‌مریكا له به‌غداد، هۆشداریی دایه هاوڵاتیانی وڵاته‌كه‌ی كه له عێراق نیشته‌جێن، به‌هیچ شێوه‌یه‌ك نزیك خۆپیشاندانه‌كان نه‌بنه‌وه و سبه‌ی نه‌چنه ئه‌و شوێنانه‌ی كه بڕیاره خۆپیشاندانی فراوانی لێ ئه‌نجامبدرێت.\nباڵیۆزخانه‌ی ئه‌مریكا له‌عێراق به‌یاننامه‌یه‌كی بڵاوكرده‌وه‌و داوای له‌هاوڵاتیانی ئه‌مریكی نیشته‌جێی به‌غدا كرد، به‌هیچ جۆرێك نزیك ناوچه‌كانی خۆپیشاندانه‌كان نه‌كه‌ونه‌وه، به‌تایبه‌ت له‌ئێستادا كه داواكراوه سبه‌ینێ سێشه‌ممه خۆپیشاندانێكی به‌رفراوان ئه‌نجام بدرێت.\nباڵیۆزخانه‌ی ئه‌مریكا نیگه‌رانی خۆشی به‌رامبه‌ر به‌ڕوداوه‌كانی پردی سنك وناوچه‌ی خه‌لانی ده‌ربڕیوه‌و داواشیكردوه، لێكۆڵینه‌وه‌ی جدی له‌گه‌ڵ تاوانبارانی ئه‌و ڕوداوه بكرێت.\nڕۆژی 6ی ئه‌م مانگه،له‌لایه‌ن ژماره‌یه‌ك چه‌كداری نه‌ناسراوه‌وه، په‌لاماری خۆپیشانده‌رانی پردی سنك و ناوچه‌ی خه‌لانی دراو به‌وهۆیه‌شه‌وه نزیكه‌ی 20 كه‌س كوژران و ده‌یان خۆپیشانده‌ری دیكه‌ش برینداربون.


شارەزایەکی جوگرافیا: عێراق حەوت هێندەی وڵاتانی دیکە مەترسی ژینگەیی لەسەرە – کوردی – RojNews.News\n27/05/2022 - 8:15:06 am\nشارەزایەکی جوگرافیا باس لە هۆکارەکانی خۆڵبارین و گۆڕانە خێراکانی کەشوهەوا دەکات و پێیوایە، گرتنەوەی ڕێڕەوە ئاوییەكان لەلایەن وڵاتانی دراوسێوە شێی لە خاكی عێراقدا نەهێشتووە و لەگەڵ ئەوەشدا، عێراق لە بری پەنابردن بۆ كشتوكاڵ تەنها نەوت دەردەهێنێت و جەختدەكاتەوە لەوەی، عێراق حەوت هێندەی وڵاتانی تر مەترسی ژینگەیی لەسەرە.\nماوەی چەند مانگێكە و جیاواز لە ساڵانی ڕابردوو شەپۆلی یەك لەدوای یەكی خۆڵبارین لە عێراق هەڵدەكات و ئەمەش لەگەڵ ئەوەی مەترسی بۆ سەر تەندروستی هاوڵاتییان دروست كردووە، پێشبینی دەكرێت مەترسی گەورە بۆ ژینگەی عێراقیش دروست بكات.\nد. نالی جەواد، مامۆستای بەشی جوگرافیا لە زانکۆی کۆیە لەوبارەیەوە بە ڕۆژنیوزی وت: کۆمەڵێک هۆکار بوونەتە هۆی ئەوەی زۆربوونی خۆڵبارین، وڵاتی عێراق شوێنی جوگرافیای کەوتووەتە لێواری ناوچە وشک و نیمچە وشکەکان، کە ئەم ناوچانە بارانیان کەمە و دەرامەتی ئاویان زۆر کەمە، خاکەکەیان بووەتە خاکێکی هەڵوەشاوە، ئەو خاکە هەڵوەشاوە لە گەردیلەی زۆر بچوک پێک دێن، کاتێک ڕەشەبایەکی بەهێز هەڵدەکات ئەو گەردیلە و خۆڵە بچوکانە بەرز دەکاتەوە و بەهۆی پاڵەپەستۆوە بۆ هەزاران کیلۆمەتر لەگەڵ خۆی دەبات، ئەمەش روو دەکاتە ناوچەکانی عێراق و هەرێمی کوردستان.\nدەشڵێت: عێراق بە بەراورد بە هەندێک لە وڵاتان، حەوت هێندەی ئەوان مەترسی ڕوودانی گۆرانکاری و مەترسییە ژینگەییەکانی تێدا هەیە.\nئەو شارەزایەی جوگرافیا ئەوەش دەخاتەڕوو، کە دروستکردنی بەربەست و بەنداو لەلایەن تورکیا و ئێرانەوە لەسەر ڕێڕەوەئاوییەکانی عێراق ئاوی لەسەر زەوی عێراق کەمکردووەتەوە، دەشڵێت: ئەمەش دەبێتە هۆی کەمبونەوەی شێ و کەمبونەوەی شێش کەمبونەوەی سەوزایی بەدوای خۆیدا دەهێنێت، هاوکات بەشێکی تریش لە هۆکارەکان پەیوەندی بە عێراقەوە هەیە، کە نەیتوانیوە پەرە بە کەرتی کشتوکاڵی بدات و خاکە وشک و فشۆڵەکان بکات بە ناوچەی سەوزایی و کشتوکاڵیی، بەڵکو تەنها خەریکی دەرهێنانی نەوت و لێکهەڵوەشانەوەی خاکەکەیەتی، نەوت و پڕۆژەی پیشەسازیی وای لە عێراق کردووە، زیاتر بەرەو بیابان بوون هەنگاو بنێت.\nبارودۆخەکە بەمەترسیدار ناوبردو وتی: ئەگەر هەنگاوی گرنگ و گەورە نەنرێت بۆ چارەسەرکردن و کەمبوونەوەی دیاریدەی خۆڵبارین، ئەوا بارودۆخەكە مەترسیدار دەبێت و پێویستە دەستەیەکی نیشتمانیی لە نێوان عێراق و هەرێمی کوردستان دروست بکرێت، بۆ ئەوەی بتوانن چەند کارێکی گرنگ ئەنجام بدەن، بۆ ئەوەش دەبێت لەگەڵ تورکیا و ئێران ڕَێکبکەون کە سەرچاوە ئاوییەکانی عێراق نەگرنەوە، هاوکات لە ناوخۆدا هەوڵی دروستکردنی پشتێنەی سەوزایی بدرێت، لەو ناوچانەی کە مەترسی زیاتر وشکبوونی لێ دەکرێت، لەگەڵ ئەوەشدا دەبێ بزانرێت چ دارێک باشە و خۆی بۆ پلەی گەرما دەگرێت، هەروەها گرنگی زیاتر بە کەرتی کشتوکاڵی بدرێت، چونکە کشتوکاڵ کاریگەری گەورەی لەسەر ژینگە و کەشوهەوای ناوچەکە دەبێت.\nناشارێتەوە، تا ئێستا وەکو پێویست هەوڵی چارەسەر کردنی مەترسییە ژینگەییەکان نەدراوە، چونکە بەپێی ئامار و لێکۆڵینەوەکان ڕۆژەکانی خۆڵبارین لە عێراق بەرز بووەتەوە بۆ ٢٧٠ ڕۆژ، بە پێی لێکۆڵینەوەیەکی وەزارەتی ژینگەی عێراق لە چەند ساڵی داهاتوو دەگاتە ٣٠٠ ڕۆژ لە کۆی ٣٦٠، کە ئەمەش زۆر مەترسیدارە لەسەر ژیانی مرۆڤ و ڕووەک لە ناوچەکەدا.\nفڕۆکەکانی داگیرکەر بۆردوومانی ئامێدی دەکەن


زانیاری تەواو لەسەر تابلۆی نوێی ئۆتۆمبێل لە هەرێمی کوردستان و عێراق\nهەولێر، هەرێمی کوردستان، عێراق (GOV.KRD)- بەڕێوەبەرایەتی هاتووچۆی هەولێر پاڵپشت بە ڕێنمایی ژمارە ۲ ساڵی ۲٠۲۲ وەزارەتی ناوخۆ، لە ڕۆژی ۲٤ نیسانی۲٠۲۲، وەکو یەکەم بەڕێوەبەرایەتیی هاتووچۆ لە سەر ئاستی هەرێمی کوردستان و عێراق دەستی بە کارکردن لە سیستەمی نوێى ژمارە تابلۆى ئۆتۆمبێل کرد کە سیستەمێکی گشتگیرە و ڕێککەوتنی لەسەر کراوە لە نێوان حکومەتی هەرێم و حکومەتی فیدڕاڵ.\nلە سیستەمە نوێیەکەدا جگە لە گۆڕینى قەبارەى تابلۆکە، ناوی پارێزگاکانی لەسەر لادەبرێت و لەبری ئەوە بۆ هەر پارێزگایەک پیتێک دانراوە و لەگەڵ ناوی عێراق و بۆپاراستنی تایبەتمەندییەکانی هەرێم و جیاکردنەوەی لە عێراق، لەسەر تابلۆکانی هەر چوار پارێزگاکەی هەرێمی کوردستان دەنووسرێت (KR). لەسەر ئەم بابەتە فازڵ حاجی وتەبێژی پۆلیسی هاتوچۆى پارێزگاى هەولێر قسەى بۆ فەرمانگەى میدیا و زانیاری حکومەتى هەرێمى کوردستان کرد و وەڵامى پرسیارەکانی تایبەت بەو بابەتەی دایەوە.\nفازڵ حاجی: ماوەی دروستکردنی تابلۆکان و کاتی وەرگرتنەوەیان زۆر کەم بووەتەوە. کاتێک هاووڵاتی مامەڵەکەی تەواو دەکات پسولەکەی وەردەگرێت، ڕاستەوخۆ دەچێت بۆ کارگەی دروستکردن و بەستنی تابلۆ و لەماوەی نیو کاتژمێر بۆى تەواو دەکرێت.\nئەگەر هاووڵاتى تابلۆکەى ون بوو، چ بکات؟\n١٠ى ئایارى ٢٠٢٢


Diplomatic Magazine | ئێران لە بەغداد چی دەكات\nئێران لە بەغداد چی دەكات\nلە ئێستادا عێراق سەرقاڵی تێپەڕاندنی قۆناغەکانی دوای هەڵبژاردنە، گرنگترین پرسیش یەکلاکردنەوەی سەرۆك وەزیرانی عێراقە، ئەگەر چی هەموو هەڵبژاردنێك کاتێکی پێویست بووە تا هێزەکان ڕێککەوتوون لەسەر تەشکیلکردنی کابینە حکومەتی عێراقی، بۆیە لە ئێستاشدا گرنگترین پرس پرسی سەرۆك وەزیرانی داهاتووی عێراقە لە نێو هێزە شیعە مەزهەبەکاندا.\nــ ئێران چۆن مامەڵە دەکات و چی دەوێت\nـ خاڵە جێگا بایەخەکانی ئێران\nیەکەم: یەکپارچەیی ماڵی شیعە، ئەمە یەکێکە لەو پرسانەی کە لای ئێران زۆر گرنگە، بە جۆرێك کە نەرمی نواندن بەرامبەر ئەم پرسە هێڵی سورە و تەواوی تواناکان بۆ مانەوەی شیعەی عێراقە وەك یەك پاکێج ستراتیجی ئێرانە.\nئەگەرچی هەندێك جار وادەردەکەوێت کە موقتەدا سەدر لە چوارچێوەی سیاسەتی هێڵە ئێرانیەکە هاتبێتە دەرەوە و لە بازنەی سیاسەتی ئەمریکایی نزیك بێت، بەڵام ئەمە تا ئەو جێگایە ڕاستە کە بۆ ململانێ نێوخۆییەکان سودی لێ دەبینێت و هەندێك جاریش وەك سیاسیەکی سەرکێش هەندێك جوڵەی کردوە، بەڵام سەدر نە دەیەوێت و نەدەشتوانێت لەو چوارچێوەیە بترازێ کە شیعەی عێراق وەك پاکێجێك کاری لەسەر دەکات، ئەمە هێڵە ستراتیژیەکەی سیاسەتی ئێرانە لە عێراق، نەك دانانی ناوێك و لادانی ناوێکیتر بۆ سەرۆك وەزیران، ئەوە بابەتێکی نێوخۆیی هێزە شیعیەکانی عێراقە، وە تاڕادەیەك دەستکراوەن لە نێوان ڕێککەوتن لەسەر کاندیدێکی هاوبەشی نێوانیان، حەتمەن بەڕەچاوکردنی ئەوەی ناوی پێشنیارکراو هاوسەنگی نێوان سیاسەتی دەرەوە بپارێزێت و لەو کەسانە نەبن کە هیڵی سوری ئەمریکایان لەسەرە، چونکە دواجار ئێران ئەگەرچی دەیەوێت پێگەی خۆی بەهێز و پارێزراوبێت\nبەڵام نایەوێ هاوسەنگی بەجۆرێك تێکبچێت کە ئەمریکا بەتەواوی بێهیوا بکات و ئەم هاوسەنگیە تێکبدات کە بەسودی ئێرانە و عێراق بخاتە بەردەم مەترسی پێکدادان چونکە بوونی پێکدادان و ئاڵۆزی لەدەس دەرچووی عێراق تا چەند بۆ عێراق زیانمەندە بەو ئەندازەیەش بۆ ئێران مەترسیە\nبۆیە ئێران هەوڵی ئەوە دەدات کە عێراق نەکەوێتە دۆخی بەریەك کەوتنی هێزەکان.\nدووەم: ئێران و کێشەی لەگەڵ سوننەکان، هێڵی سیاسی شیعی لە ڕووی سیاسیەوە کێشەی لەگەڵ ئەو سوننە هەیە کە بە جۆرێك وابەستەییان لەگەڵ وڵاتانی عەرەبی نەیاری ئێران هەیە، هەر بۆیە یەکێك لە سیاسەتەکانی ئەوە بووە کە پشتیوانی بەشێك لە سوننەکان بکات، نەك لەبەر ئەوەی ئێرانیانە بیربکەنەوە، بەڵکو لەبەر ئەوەی کە لە پشتیوانی سعودی و خلیجی دوریان بخاتەوە، کاتێك کارەکتەرە سونیە بەهێزەکان وەرزی بەهێزی سیاسیان کۆتایی دێت و ژمارەیەکیتری سوننی خۆری سیاسەتیان هەڵدێت و بەهێزیشیان وابەستەی ڕادەی پشتیوانی و ئێران و هێزەکانیتری دۆستیەتی، هەر ئەوکاتە هێڵی سیاسەتی ئێرانی توانیویەتی ئامانجەکانی بپێكێت و بازنەی ململانێی نێوان هێزەکان بچوك بکاتەوە و مەترسی سونەیی دەعمکراوی دەرەکی کەم بکاتەوە، تا ئەوەی لە پەرلەمانێكی زۆرینە شیعی و سەرۆك پەرلەمانێکی سوننەی قبوڵکراوی خۆیدا ئاستەنگەکان کەم بکاتەوە، گەر سەرنجێکی چوارساڵی ڕابردووی سەرۆکی پەرلەمانی عێراق و هێزە سونیەکان بدەیت بۆت ڕوون دەبێتەوە ئەو سوننەیەی کە بڕیاری بەدەستە سوننەیەکی نزیك بە ئێرانە زیاتر تا نزیك بە سعودیە و وڵاتانی تری خلیج، ئەوەش بەمانای ئەوەنا کە پیادەی سیاسەتی ئێران بکەن، بەڵکو بە مانای ئەوەی کە تەنها ئاستەنگ دروست نەکەن و لە بازنەی گوێڕایەڵی سعودیە و دۆستەکانیدا نەبن ئیدی قبوڵکراوی ئێرانن.\nسێهەم: سەبارەت بە کورد، ئێران مامەڵەیەکی جیاواز دەکات، چونکە چەندین فاکتەر وادەکات کە ئێران جیاواز و تایبەت مامەڵە لەگەڵ کوردا بکات، کە زۆر بە بایەخترو جیاوازتر بێت لە سوننەی عێراق، لەبەر ئەوەی سروشتی ململانێکە جیاوازە و لە کاتی بەریەك کەوتندا ئاسانتر مامەڵەی لەگەڵ دەکرێت لە چاو بەریەککەوتنی سوننەو شیعە لە عێراق کە لێکەوتەکانی زیاتر دەبن، هەر بۆیە ئەوەی ئێران وەك سیاسەتی گشتی لە کوردی دەخوازێ دوو خاڵی سەرەکییە.\nیەکەمیان ئەوەیە کە کورد نەبێتە بەشێك لە ململانێی نێوخۆیی ماڵی شیعی و وەك پاکێجێك لە پرسەکاندا مامەڵە لەگەڵ شیعەی عێراقدا بکات، بۆ ئەوەی دەرفەتی پەراوێزخستنی بەشێك لە شیعە نەبێت لە کایە جیاوازەکانی عێراقدا و ئەمریکا نەتوانێت بە ئاسانی گوڵبژێری هێزە شیعیەکان بکات و دابەشیانکات بەسەر دۆستەکانی خۆیی و دۆستەکانی ئێراندا، چونکە تەنها بە پەرتبوونی ماڵی شیعی ئاستەنگ و بەریەك کەوتنی نێوان هێزەکان دروست دەبێت و عێراقیش سەقامگیری لەدەست دەدات.\nدووهەم هێڵی گرنگ بۆ ئێران سەبارەت بە کورد ئەوەیە کە هەرێمی کوردستان کە زۆرترین سنوری جوگرافی لەگەڵ ئێران هەیە، نەبێتە خاڵێکی فشارو مەترسی لەسەری، کاتێك کە دەوترێت هەرێم نەبێتە مەترسی مەبەست لە خودی هێزە کوردیەکان نیە چونکە هێزە کوردیەکان بۆ خۆیان ناتوانن مەترسیبن، بەڵکو مەترسی بۆ ئێران ئەوەیە کە سنورە جوگرافیەکە نەبێتە بەشێك لەو سنورە جوگرافیانەی کە نەیارانی ئێران تیایدا بڕیار بەدەستبن و بیکەنە چوارچێوەی فشارەکان لەسەر ئێران کە ڕوونە هەرێمی کوردستان چ رۆڵێکی گەورەی گێڕاوە لە نێوان ئێران و دۆستەکانیدا، بۆ ئەمە سود و بەرژەوەندی دوو لایەنەیە چ بۆ کورد و چ بۆ ئێران، ئەگەرچی تێکچونی پەیوەندی هەرێمی کوردستان و ئێران زیاتر بۆ هەرێم زیانە تا بۆ ئێران، چونکە هیچ جۆرە هاوسەنگیەك نیە لە نێواندا.\nــ ئەوەی دواجار ڕوو دەدات\nــ شیعەی عێراق و سەرۆکی پەرلەمان و سەرۆکی کۆمار\nلایەنە شیعیەکان لە دوای ڕێککەوتنی ناچاری خۆیان، بڕیار لەسەر سەرۆکی پەرلەمان دەدەن کە پشکی سوننەی عێراقە، لەمەشدا ئەوەی گرنگە ئەوەیە کە سوننەیەك سەرۆکی پەرلەمانبێت کە نەیاری نەبێت لەگەڵ هێزە شیعیەکان بەتایبەت حەشدی شەعبی، بە کورتی سوننەیەکی بێ دڕك دەبێتە سەرۆکی پەرلەمانی عێراق، وەك چۆن حەلبوسی سەرۆك پەرلەمانێکی قبوڵکراوی بێ دڕک بوو\nلە نێو هێزە کوردیەکانیش پارتی قیادەی ڕێککەوتنەکان دەکات، ئەگەرچی بەرزترین پۆستی باڵا لە عێراقدا لە پشکی کورد بۆ یەکیەتی دەبێت، بەڵام ئەوە زۆر بۆ پارتی گرنگ نیە و باسکردن لە وەرگرتنی پۆستی سەرۆك کۆمار وەك کارتێکی فشار بەکار دەهێنێت، ئەوەی لای پەرتی گرنگە قیادەکردن و نوێنەرایەتیکردنی کوردە لە عێراق و ناوچەکە، بەجۆرێك بۆ هەرپرسێکی کوردی هێزەکان بگەڕێنەوە بۆ پارتی وەك نوێنەرایەتیکردنی کورد لە عێراق، ئەمەش هێزێکی گەورە دەداتە پارتی، خاڵی بەهێزی بۆ ئەمە پێگەو کەسایەتی بارزانی و ژمارەی کورسیەکانیەتی کە وایکردوە ببێتە ڕووگەی هەموو ئەو هێزو وڵاتانەی کە چاویان لەسەر کورد و هەرێمی کوردستانە، بۆیە لە پێکهێنانی کابینەی نوێدا بۆ پارتی گرنگ ئەوەیە سەرۆك کۆمار پەسەندکراوی ئەو بێت و ئەو کەسایەتیەش ژمارەیەك خاڵی هاوبەشی هەبێت لە نێوان پارتی و یەکیەتیدا، بۆ هێزی سیاسیش واریدە کە لە خۆیدا بۆ کەسی بەهێز و لە بەرامبەرەکانیدا بۆ کەسی لاواز دەگەڕێت، ئەوە سروشتی ململانێی نێوان هێزەکانە.\nلە بەرامبەریشدا ئێرانیەکان دەیانەوێت لانیکەم بۆ ئەم قۆناغەش پۆستی سەرۆك کۆمار لای یەکیەتی بێت، بۆ ئەمەش ڕوونە کە بۆ ڕێککەوتن لەسەر پڕکردنەوەی پۆستە باڵاکان چاوێك لەسەر تێڕوانینی ئێرانیەکانبێت لەسەر شەخسی دانراو، ئەمە لەسەرۆک کۆمارەوە بیگرە بۆ هەر پۆستێکیتری کاریگەر بە پۆستە باڵا نێوخۆیەکانی حیزبەکانیشەوە، بەتایبەتر بۆ یەکیەتی کە سنورەکەی زۆرترین سنوری جوگرافی بە ئێرانەوە هەیە و هەر گۆڕانکاری و ئاستەنگیك دەبێتە جۆرێك لە بارگرانی و مەترسی بۆ ئێران، ئەمە بۆ هەموو دوو وڵاتێکی هاو سنور دروستە، بۆیە سەرۆك کۆماری عێراق ئەگەرچی یەکیەتی دەبێت،\nبەڵام ئێران ڕۆڵی هەیە لە دیاری کردنیدا و بۆ ئەمەش ڕەچاوی ڕای ڕۆژئاوا دەکرێت لەسەر کەسی دانراو\nلە نێوخۆشدا بۆ ئێستای یەکیەتی زۆر قورسە بەبێ گەڕانەوە و گفتووگۆ بۆ لای پارتی بتوانێت ئەو پۆستە یەکلا بکاتەوە، چونکە دۆخی ئێستای یەکیەتی و دۆخی ئێستای پارتی جیاوازیەکی گەورەی هەیە لە ساڵی ٢٠١٨ کە یەکیەتی بە نەیاری پارتیش توانی پۆستەکە بباتەوە(بە ڕەچاوکردنی جیاوازی پێگەی بەهێزی کاندیدی یەکیەتی لەگەڵ کاندیدەکەی پارتی)، لە ئێستادا بەهۆی دۆخی نێوخۆیی یەکیەتی و پەیوەندی باشی پارتی لەگەڵ ئێران وبەهێز بوونەوەی پێگەی لە عێراق، گەر وەرگرتنی پۆستی سەرۆك کۆمار بە میکانزمی ململانێی ٢٠١٨دا تێپەڕ ببێت و پارتی مەبەستیبێ ئەو پۆستە یەکلا بکاتەوە، ئەوا دەتوانێت بە سودی خۆی یەکلای بکاتەوە، لانیکەم یەکیەتیەکی قبوڵکراوی پارتی دابنرێت، بەڵام لەم قۆناغەدا پارتی نایەوێت جدیبێ لەسەر وەرگرتنی سەرۆك کۆمار، چونکە لەدەستدانی سەرۆك کۆمار بۆ یەکیەتی کاریگەری لەسەر گۆڕانکاریەکان دەبێت و دەبێتە خاڵی بەهێزی ئەوانەی کە لە ئێستادا بە کەوتوو لە یەکیەتیدا دادەنرێن و وادەکات جەماوەری یەکیەتی ڕوو بکەنەوە ئەوانەی کە پارتی نایەوێ بڕیاریان بکەوێتەوە دەست جارێکیتر.


�ێ���ѐ��ێ� ���ۆ�ێ� � ����ۆ�� ��ۆ� ���� �����ێ� ������ ���� ��ڤ�� ����\n��� ����������� ����� ������ �������ێ� ���� ���ێ� �ۆ��ێ� ������ ���� �� ����ێ� ����ۆ�� ��ۆ� �ێ� �ێ����� � ���ۆ�ێ� ����ۆ�ێ� � ������� �. ����� ���� � ���ۆ��� � ���������ێ� ����ۆ�ێ� � �ۆ���� ���ۆ����ێ� �ۆڕ��� ���ۆ�ێ� � ���ۆ������ ����������� ���坐�� ���� �����ێ� ������ � ������ ���.\n����ێ� ����ۆ�� ��ۆ� ����ێ� �ێ� ����� ���ێ� �ێ� �������� ������� ����� �ێ�������� ���� ������� ������ ����ێ� � ������ ���� � ��� �ۆڕێ� ������ ���ڤ� ����ۆ�� ��ۆ� ����ێ� ���ۆ�ێ� ����ۆ�ێ� ڤ� ���� �ێ��ێ���� � �ۆ�: ��ڤ�ۆ ���� ����������� �ۆ ������ �������ێ� ���� � ��� �����ێ� �������ѐ ���� ����ۆ�� ��ۆ� ������ �����ێ� ������ ���� �ێ���ێ� ���� � ���ێ� ��� ����ڤ��� � �� � ���� �� ����� ���� ��� ��������� ��ڤ�ۆ � ��� �ێ� � �����ێ� ��� ���ێ��� � �����ێ� ����. � �������ێ� �� ڤ� ������ێ� �ۆ���� ���ۆ����ێ� �ۆڕ��� ���ۆ�ێ� � ���ۆ������ ����������� ���坐�� ���ۆ�ێ� �ۆ���� ��ڤ���� ���� �����ێ� ������ ��� � � ����ێ� �ێ� �������� ������� ������ێ� ���ۆ� ������� ڤ� ����� �ێ��������.


ئەندامێکی سەرکردایەتی پارتی: گواستنەوەى مووچەی فەرمانبەران بۆ بەغدا پێچەوانەی دەستوورە\n21/11/2020 ژمارەی بینراو 174\nئەندامێکی سەرکردایەتی پارتی رایگەیاند گواستنەوەى موچەى فەرمانبەرانى هەرێم بۆ بەغدا، پێچەوانەی دەستوورە، دەشڵێت:" ئەگەر توانیشتان ئەو کارە بکەن وا شایانی هه‌موو ده‌ستخۆشییه‌کن و کارێکی مەزنتان ئەنجامداوە".\nبەسام عەلى، ئەندامى سەرکردایەتى و بەرپرسى لقى پارتى لە هەژمارى تایبەتی خۆی لە تۆڕی کۆمەڵایەتی فەیسبووک لە بارەی گواستنەوەی مووچەی فەرمانبەران لە هەرێمەوە بۆ بەغدا نووسیویەتی:" ئایا ده‌توانن به بێ مووچه‌ی ئه‌وانیش پاره‌ی ته‌واوی مووچه‌خۆران له به‌غداد بهێنن؟ به بێ ڕێکه‌وتن له‌سه‌ر نه‌وت و داهاتی ناوخۆیی، به‌غدادێک ئاماده نه‌بێت ٣٢٠ ملیار دینار بنێرێت، ئێستا له‌سه‌ر داوای ئێوه ٨٩٥ ملیار دینار ده‌نێرێت".\nئەو ئەندامەی سەرکردایەتی پارتی پرسیار لەو پەرلەمانتارانە دەکات کە خۆیان بە خاوەنی پرۆژەکە دەزانن و دەڵێت:"من دڵنیام ئێوه هێزه‌کانی پێشمه‌رگه‌و ئاسایشی ناوخۆتان به مووچه‌خۆر هه‌ژمار نه‌کردووه، چونکه به موڵکی پارتی و یه‌کێتی یان ده‌زانن".\nئاماژەی بەوەشکردووە، به‌غدا به ناردنی ٢٥٠ هه‌زار به‌رمیل نه‌وتی ڕۆژانه و نیوه‌ی داهاتی نا نه‌وتی کوردستان، هێشتا ئاماده نییه ٨٩٥ ملیار دینار بۆ هه‌رێم بنێرێت، ئێستا له به‌رامبه‌ر داوایه‌کی ئێوه، به بێ نه‌وت و داهاتی ناوخۆ، مانگانه ٨٩٥ ملیار دینار ده‌نێرێت؟\n"خۆتان له ئێمه باشتر ده‌زانن، مادده‌ی ١١٧ ی ده‌ستووری عێراق، ڕێگه به یاسایه‌کی له‌و چه‌شنه نادات و هه‌رێمی کوردستان، هه‌رێمێکی دانپێدانراوه به‌سه‌رجه‌م دامه‌زراوه‌کانییه‌وه، وه ئه‌م یاسایه‌ی ئێوه پێچه‌وانه‌ی مادده‌یه‌کی ده‌ستوورییه" بەسام عەلی وای نوسیوە.\nدەشڵێت:" له کۆتاییدا ده‌ڵێم، گه‌ر ئێوه توانیتان، سه‌رجه‌م مووچه‌ی مووچه‌خۆرانی کوردستانتان خسته سه‌ر به‌غدا، ئه‌وا شایانی هه‌موو ده‌ستخۆشییه‌کن و کارێکی مه‌زنتان ئه‌نجام داوه، بۆیە به‌سه گه‌مه‌کردن به هه‌ستی مووچه‌خۆرانی هه‌رێمی کوردستان، به موزایه‌ده‌کردن باری ژیانیان گرانتر مه‌که‌ن".\nڕێبوار کەریم مەحمود، ئەندامی ئەنجوومەنی نوێنەرانی عێراق، ماوەیەک پێش ئێستا پرۆژەیەکی بۆ گواستنەوەی مووچەی فەرمانبەران لە هەرێمەوە بۆ بەغدا ئامادەکرد و ئەمڕۆش لە کۆنفرانسێکی ڕۆژنامەوانیدا ڕایگەیاند، زیاتر لە ١٥٠ هەزار واژوى فەرمانبەرانیان کۆکردووەتەوە بۆ پشتیوانى لەپڕۆژەکە و دەیبەنە ئەنجوومەنی نوێنەران و یاسای بۆ دەردەکەن.


کێ گوێ لە ڕازى ئەم کچە خوێندکارە ده‌گرێ!\nدواى لێ تێکچوونى تەواوى ڕۆژانى پشووى هاوین ، هەرچەندە لەبەر ئەوەى بۆ خۆ ئامادە کردن لەوانەیەکدا ، خوێندنى لە لاى مامۆستایەک بۆ مەیسەر نەبوو ، چونکە تواناى دابین کردنى ( 000 750 - حەوتسەد و پەنجا هەزار ) دینارى نەبوو بیکات بە قوڕگى مامۆستایەکى بازرگاندا ! بۆیە هەرچى تواناى هەبوو خستییە کار بۆ ئەوەى نمرەیەکى باش بهێنێت .\n24 8 2010 بوو ، شوێن ، قوتابخانەى ( ئەکرەمى قەزاز ) ى گەڕەکى ( بەختیارى تازە ) ى شارى سلێمانى ، کاتیش نزیکەى نیو کاتژمێر زیاتر بەسەر دەست پێکردنى تاقیکردنەوەدا تێپەڕ ببوو ، لە هۆڵەکەدا خوێندکاران بە پەرۆش و دڵەڕاوکێ و ترس و لەش داهێزران و بە دەم ئایەتول کورسى خوێندنەوەوە ، خۆیان دابووەە سەر دەفتەرەکانى سەر مێزەکانى بەردەمیان ، شەڕى مان و نەمانى چارەنووسى چەند ساڵەى خوێندنیان ئەکرد ، تاقیکردنەوەى خولى دووەمى وانەى ( کیمیا ) ى شەشى زانستى تەواوى خوێندکارانى پەشۆکاندبوو ، لە ناکاوێکدا بە سەرى پەنجە لە دەرگاى پۆلەکە درا ، گشت خوێنکارەکان سەریان هەڵبڕى ، دوو ( حیمایە ) لە بەر دەرگاکە چەقیان بەست ، کچە خوێندکارێکى پۆشتە و پەرداخ و بێباک وەژوور کەوت ، کەس نەیئەزانى کچە مەسئولە یان دەنکیەتى ، ژنە مەسئولە یان نیاز وایە بکرێت بە ژنى کوڕە مەسئولێک ، کەس بۆى نەبوو لە نیگاى سەرسامیى پڕ لە پرسیارى نهێنى بەولاوە هیچ پرسیارێکى تر بکات ! هاتنە ژوورەوەى ئەو کچە زریزەى خەیاڵ و بیرکردنەوەى ئامادەبووانى لێک ترازاند .\nمامۆستاى چاودێرى هۆڵ ، زۆر غەمخۆرانە ئاماژەى بۆ میوانى درەنگ وەخت کرد بچێت لە دواوە دانیشێت ! بەستەزمانە لەوە ئەچوو ناچار کرابێت نەجابەت بنوێنێت ، بۆیە بێبەربەست و بە ئەدەبەوە لە حزورى کچە خوێندکارە خواپێداوەکەیا ، هێمن و لە سەرخۆ فەرمووى : دەفتەرت پێیە ؟ ئەویش وتى : بەڵێ . دیار بوو پیرە دەفتەر بە (پرسیار و وەڵام ) ەوە لەگەڵ خاوەنەکەیا هاتبووە ژوورەوە .\nئەمە گێڕانەوەى کچە خوێندکار ( ؟ _ ؟ _ ؟ _ ؟ ) ە ، کاریگەریى ئەو ڕووداوە هێندە ئاسەوارى بە سەریەوە جێهێشتبوو حەپەسابوو ، نەیئەزانى چاک یان خراپ وەڵامى داوەتەوە ، ئەو کچە تازە هەڵچووەى بە ئومێدەوە لە ئاییندەى ئەڕوانى ئێستا نەفرەت لە دنیاى ناعەدالەتى و نایەکسانى ئەکات ، ئێستا بە گومانەوە لە پیرۆزیى کار و ئەرکى وەزارەتى پەروەردە ئەڕوانێ ! هەنووکە گاڵتە بە ڕێکخراوەکانى یەکێتى قوتابیان و کۆمەڵەى خوێندکارانى یەکێتى و پارتى ( دوو حزبە دەسەڵاتدار ) ەکە ئەکات ، باوەڕیشى بەوە نەماوە بەو شێوەیە مافەکانیان پارێزراو بێت ، بێهیواش بووە لەوەى کەسێک هەبێت گوێ بۆ سکاڵاى شل بکات ، ئێستا دەستە و دوعایە و ڕوو لە خوا ئەپاڕێتەوە پەروەردە لەوە خراپترى بەسەر نەیات !\nهێندەم لە دەست هات دڵى بدەمەوە ، پێم ووت : ئەو شتانەى من ئەیبینم بەم دوو چاوە ، مەینەتییەکى سووکە ئەمەى بە لاوە ، جاش و جاسوس و ئەنفالچى دەسەڵاتدارە ، بە پێشمەرگەى کەمئەندام ئەڵێن : بڕۆ بەولاوە !\nوێنەیەک بۆ بەڕێزان :\n1 – د ، بەرهەم ساڵح سەرۆکى ئەنجومەنى وەزیران ، ئەستەمە هەر بیشیخوێنێتەوە .\n2 – وەزیرى پەروەردە ، لەوانەیە پێى قەڵس و بێزار بێت .\n3 – پەروەردەى سلێمانى ، بێگومان حاشاى لێ ئەکات .\n4 – کۆمەڵەى خوێندکارانى کوردستان و یەکێتى قوتابیانى کوردستان ، پێم وایە پێشتر لەوە ئەپێچنەوە کە ئەو خانمەیان سەر بە کامیانە و عائیدى چ بەرپرسێکیانە .\n5 – مافى مرۆڤى کوردستان ، ئەگەر خوێندکار و قوتابى بە مرۆڤ بزانن .